resaltomag // Επισκόπηση Θ.Ενότητας - Περί γλώσσας\nΔημοσιεύθηκε: Πεμ Φεβ 14, 2008 10:35 pm Θέμα δημοσίευσης: Περί γλώσσας\nΘησαυρός άριστος είναι\nΗ γλώσσα που λέγει λίγα\nΚατά κανόνα όσοι αραδιάζουν πολλά καλύπτουν συγχύσεις.\nΌσοι τα πολλά τα ντύνουν και με υφαντά εξεζητημένων φράσεων καλύπτουν μαζί με τη σύγχυσή τους και «σκοτεινά» συμπλέγματα. Η ασάφεια πάντα αντανακλά αντιφάσεις στη σκέψη και δαιδαλώδεις συγχύσεις.\nΟι λέξεις από μόνες τους δεν λένε τίποτα και οι μεγάλοι μύστες και παιδαγωγοί της ανθρωπότητας αγνοούσαν τα λεξικά!!!\n«Η λέξη που της έχουν αφαιρέσει την σκέψη είναι νεκρή λέξη», λέει ο Βυγκότσκι. Το να ψάχνεις στα λεξικά για να ανακαλύψεις και να αραδιάζεις λέξεις που καθιστούν την επικοινωνία προβληματική, επικοινωνία με λεξικά, καταστρέφεις την επικοινωνία και κατ’ επέκταση τη σκέψη. Μιλάς με νεκρές λέξεις!\nΑυτό που δεν έχουν αντιληφθεί οι λέξη-λάγνοι είναι ότι η γλώσσα δεν μαθαίνεται από τα λεξικά. Η κοινωνιογλωσσολογία έχει καταστρέψει τις αυταπάτες. Έχει αποδείξει ότι ο άνθρωπος μαθαίνει τη γλώσσα του μέσα στο φυσικό του σχολείο (κοινωνικό περιβάλλον), χωρίς δασκάλους, χωρίς ανάγνωση και γραφή, χωρίς λεξικά.\nΑπό οποιοδήποτε περιβάλλον κι αν προέρχονται οι μαθητές, γνωρίζουν τη γλώσσα τους, γνωρίζουν τη φωνολογία της, τα βασικά στοιχεία της μορφολογίας και της σύνταξης –έστω κι αν δεν ξέρουν να τα κατανοούν- και το λεξιλόγιό της, σε μικρό ή μεγαλύτερο βαθμό. Αυτά είναι γνωστά πλέον και στον πρωτοετή φοιτητή των κοινωνικών και γλωσσικών επιστημών.\nΤα γλωσσικά προβλήματα, άρα και τα προβλήματα στη σκέψη, αρχίζουν με την είσοδο των παιδιών στα σχολεία. Η σχολική γλώσσα είναι μια γραπτή γλώσσα, μια θεσμική γλώσσα. Δηλαδή ένας επεξεργασμένος γλωσσικός κώδικας κοινωνικά καθορισμένος. Αυτός ο κώδικας καταστρέφει τη φυσική γλώσσα των παιδιών, περιορίζει τη γλωσσική τους ποικιλία και επιφέρει αλλαγές στις σχέσεις που αναπτύσσουν τα παιδιά με το κοινωνικό περιβάλλον.\nΗ διδασκαλία γίνεται σαν μια αφηρημένη αναπαράσταση της γλώσσας, διδασκαλία με νεκρές γλωσσικές φόρμες. Γι’ αυτό και οι μαθητές, κατά κανόνα αδιαφορούν. Όταν οι λέξεις βγαίνουν έξω από τον κόσμο, δεν μένουν ούτε τα παιδιά μέσα σε αυτόν. Υποτάσσονται σε μια χρηστική «εκμάθηση» για να πετύχουν την ένταξή τους στο σύστημα. Γίνονται παπαγάλοι και ρέκτες «τσιτάτων», ορισμών και λέξεων.\nΑυτά σαν μια αρχή.\nΔημοσιεύθηκε: Παρ Φεβ 15, 2008 1:35 am Θέμα δημοσίευσης: Re: Περί γλώσσας\nΚατ'αρχάς, το κάνετε, κ.Ανθογαλίδη μου, όπως οι ...Γιεχωβάδες, για να σας το πω ...λαϊκά. Δηλ. λαμβάνετε ένα "τσιτάτο" από κάπου και το παρουσιάζετε\nως αιώνιο και αμετασάλευτο δόγμα, όπως νομίζουν ορισμένοι ότι ήσαν αυτά του Νόμου του Μωϋσέως στην παλαιοδιαθηκική εποχή. Αυτό, όμως, έχει ως αποτέλεσμα να εισάγονται πλάνες και διαστραμμένα ιδεολογικά συστήματα, αν τουλάχιστον ακούσουμε τον μέγιστο, πνευματικότατο και λογιώτατο ι.Ι.Χρυσόστομο... Έτσι, εδώ, μπορεί κανείς να ενθυμηθή τόσα και τόσα ρητά και θέσεις αρχαίων φιλοσόφων. Όπως μπορεί να ενθυμηθή και την αυτοκριτική που βλέπει ο κ.Καργάκος στο παπαδιαμάντειο έργο, στο οποίο κάποιος χαρακτήρας ουσιαστικά παρουσιάζεται ως κατήγορος του ίδιου του Παπαδιαμάντη, επειδή ενεργεί ως "άφρων πλούσιος" με τα "γράμματα", την παιδεία του: του λέει, λοιπόν, ο εν λόγω, στο πνεύμα αυτά περίπου: "εσύ που είσαι τόσο ευπαίδευτος, τι τα κρατάς τα γράμματα για τον εαυτό σου, όπως ο άφρων πλούσιος την εσοδεία του, και αφήνεις τους άλλους που γράφουν με ...'ελληνικούρες'(αυτολεξεί) να μονοπωλούν τα πράγματα". Έτσι, καταλαβαίνουμε, ότι ο εγγράμματος(ή/και πνευματικός ή θεούμενος) δεν πρέπει να κρατάει τις αλήθειες που κατέχει, ενίοτε άκρως σημαντικές, για τον εαυτό του, αλλά να τις μεταγγίζει. Ο τρόπος είναι κάτι σημαίνον, ώστε και να είναι απομνημονευτές, αλλά και να είναι εμπνευστικές (δράσεως). Για αυτό οι Πατέρες ασχολήθηκαν με την ρητορική, αλλά και την μνημονική, την μνημοτεχνία, δεδομένης και της έλλειψης τυπογραφίας τους πρωτοχριστιανικούς αιώνες. Η διδαχή ήταν για αυτούς κάτι εξαιρετικά σημαντικό, η παραίνεσι, η συμβουλή, και πάντοτε προσπαθούσαν να διαβλέπουν τα κοινωνικά προβλήματα, κατέχοντας έτσι εξαιρετική εμπειρική κοινωνιολογική γνώσι, όπως "βλέπουν" και οι ερευνητές" σήμερα, και να γίνονται ιατήρες τους.\nΔόγμα που έχει μερική μόνον εφαρμογή. Ας μην είμαστε ρηχοί. Και ας απάρουμε τα πρότυπα: Σήμερα έχουμε εννέα τετράδες διαλόγων του Πλάτωνα. Έχουμε χιλιάδες ομηρικών στίχων, έχουμε τεράστιο εύρος πατερικών κειμένων. Οι συγγραφείς τους προφανώς δεν ήσαν συγχυσμένοι, πλην, για να τεκμηριώσουν τα όσα επεθύμουν, αλλά και να κλείσουν πολλές από τις πληγές που έβλεπαν (πρβλ."Γοργίας" ή "Σοφιστής" του Πλάτωνα), έπρεπε, όπως ένοιωθαν, να γράψουν πολλά. Ακόμη και εάν αυτά ήσαν γνωστά και ειπωμένα. Το πρόβλημα έγκειται στο να πολυλογούμε και να είμαστε ασαφείς εκεί που μπορούμε να είμαστε σαφέστεροι. Αυτό είναι ένα ψεγάδι που ο Galbraith προσγράφει στον μέγιστο John Maynard Keynes, ας πούμε, για το μνημειώδες έργο του "Γενική θεωρία".\nΌσοι τα πολλά τα ντύνουν και με υφαντά εξεζητημένων φράσεων καλύπτουν μαζί με τη σύγχυσή τους και «σκοτεινά» συμπλέγματα.\nΔόγμα που είναι εξαιρετικά σημείον αντιλεγόμενον. Όλοι σχεδόν οι μεγάλοι έγραφαν με λέξεις και ύφος που σε κάποιον αδαή ή ανόητο φαίνεται ...εξεζητημένο. Για αυτό έχουμε και τις υποσημειώσεις, βεβαια. Και κάποια έργα, προκειμένου να διαβαστούν απαιτούν προπαίδεια. Δεν μπορείς να μελετήσεις, ας πούμε, την "Κλίμακα" του Ιωάννη (της Κλίμακος), δίχως σημαντική προπαίδεια. Πλην η "Κλίμακα" είναι ένα πνευματικότατο έργο. Αλλά πρέπει να αρχίσεις από αλλού. Το ίδιο συμβαίνει και με ένιους(=μερικούς) συμβολιστές ποιητές. Τονίζω: δεν είναι "σουρεαλιστές"(=γράφοντες ασυναρτησίες, "ελέω" αυτοματής γραφής), είναι συμβολιστές.\nΗ ασάφεια πάντα αντανακλά αντιφάσεις στη σκέψη και δαιδαλώδεις συγχύσεις.\nΗ ασάφεια πολλές φορές είναι υποκειμενική. Εάν έχω άγνοια, τότε δεν μπορώ να καταλάβω τίποτα. Και αυτό ξεκινάει(αναιρείται) από την μελέτη των βασικών εννοιών. Αν, π.χ. ,θέλω να μελετήσω οικονονική επιστήμη, τότε πρέπει να αρχίσω να μαθαίνω τι σημαίνει:Κεφάλαιο, Γη, Γαιοπρόσοδος, επένδυση, Εργασία, ΑΕ(θνικό)Π, Α.ΕγχΠ., εισαγωγές, χρηματοπιστωτικό σύστημα, πιστωτής, χρεώστης, εργασιακές σχέσεις, ανώνυμη εταιρεία, μέρισμα, μέτοχος, κέρδος οικονομικό/λογιστικό, υπεραξία, χρηματιστήριο, πολυεθνική εταιρεία, funds, Πλήρης απασχόληση, δικαιόχρηση, τόκος, management, marketing, νεοκλασσική θεωρία, Αμερικανικη Θεσμική Θεωρία, Κλασσική Θεωρία, κεϋνσιανή θεωρία, νεοκεϋνσιανή θεωρία, οικονομετρία, μικροοικονομία, μακροοικονομία, οριακή ροπή προς παραγωγικότητα/αποταμίευσι/επένδυσι, πληθωρισμός κόστους/ζήτησης/νομισματικός, ανεργία κυκλική/διαρθρωτική. Εάν δεν γνωρίζω αυτά, έχω κενά... Και δεν καταλαβαίνω τίποτα.\nΚαλά,καλά: μήπως εξέφεραν άναρθρες κραυγές;;; Ακόμη και για να εκφράσεις τις πιο υψηλές έννοιες, αν πάρουμε π.χ. την θεολογία, χρειαζόμαστε λέξεις. Και χρειαζόμαστε και ετυμολογία: π.χ. τι σημαίνει "λειτουργία", μας ρωτάει ο γέροντας Πορφύριος, κορυφή πνευματικότητας/αγιότητας; Πόσα δεν καταλαβαίνουμε επειδή δεν έχουμε σκεφτεί το ακριβές της νόημα; Και πώς θα εκφράσουμε την έννοια του αποφατισμού, του ομοουσίου, του ομοιουσίου -ενδεικτικά τελείως- με τις ...200 λέξεις που ξέρουμε όλοι από τα σκύβαλα που μας ταϊζει το σύστημα και τα ανθρωπάκια που το θεραπεύουν;\nΜιλάς με αντιφάσεις: τα λεξικά, όπως κι η επικοινωνία, σου παρέχουν την δυνατότητα να σκεφτείς πιο ακριβώς, πιο πολύπλοκα, πιο σύνθετα, να είσαι πιο έξυπνος. Το ίδιο συμβαίνει και με τις κλίσεις: π.χ. η δοτική("δίδωμι τινί τι")... Ή εγκλίσεις, όπως η ευκτική...\nΗ κοινωνιογλωσσολογία [...]Αυτά είναι γνωστά πλέον και στον πρωτοετή φοιτητή των κοινωνικών και γλωσσικών επιστημών.\nΔεν μας απασχολεί το τι μπορεί να αντιληφθεί το κάθε παιδί ή ο κάθε αμύητος στην γλώσσα, στην γνώσι της.\nΜου θυμίζεις κάποια αναγνώσματά μου, ας πούμε την "φωνητική" μίας βρύσης με ήχους που αργότερα αναπαρίστανται με συγκεκριμένα σύμφωνα γράμματα(χ,φ, π.χ.), αλλά\nεάν αυτά που λες ισχύουν, τότε θα έπρεπε να προσθέσουμε κι άλλα γράμματα, με περισσότερους ήχους. Πώς είχαμε, ας πούμε, το δίγαμμα(F περίπου), το κόππα (Q), και το Σαμπί, σε κάποια αρχαία εποχή (ακμής, νομίζω)... Κάτι τέτοιο.\nΌταν οι λέξεις βγαίνουν έξω από τον κόσμο, δεν μένουν ούτε τα παιδιά μέσα σε αυτόν. Υποτάσσονται σε μια χρηστική «εκμάθηση» για να πετύχουν την ένταξή τους στο σύστημα.\nΤο σύστημα επιβάλλει την λεξιπενία, άρα την αφυδάτωσι της σκέψεως, την ανία, και την ασάφεια. Ο άνθρωπος μπορεί να είναι σαφής δια της αληθινά υπέροχης και σπουδαίας ελληνικής μας γλώσσας. Να μάθει την διαφορά μεταξύ του φόβου, του τρόμου, του δέους και του τάρβους. Να ένα μεγάλο "πράγμα". Το πώς θα μιλούμε δε στον "απλό λαό", τον οποίον ορισμένοι φρόντισαν να τον αφήσουν αμαθή και ...εις το διηνεκές "βιοπαλαιστή"(!!!), ώστε να καταλαβαίνει, είναι κάτι διαφορετικό...\nΓίνονται παπαγάλοι και ρέκτες «τσιτάτων», ορισμών και λέξεων.\nΑυτά είναι σωστά, αλλά δεν είναι συνεκτικά με τα παραπάνω. Η δε λέξι ρέκτης βγαίνει από την λέξι ρέζω, που σημαίνει (περίπου, ισοπεδωτικά μάλλον) πράττω.\nΠρέπει, τέλος, να σημειώσω, ότι τα εν γένει φιλολογικού είδους ζητήματα με απασχολούσαν εδώ και πολύ καιρόν(ένια έτη) και πολύ έντονα. Το λεξικό, η ποίησι, η λογοτεχνία και άλλα ήσαν εκ των (πολλών) αγαπημένων μου αναγνωσμάτων. Οπότε, σίγουρα δεν είμαστε αδαείς...\nΔημοσιεύθηκε: Παρ Φεβ 15, 2008 11:57 am Θέμα δημοσίευσης:\nΦουκαρά πραγματικά σε λυπάμαι.\nΔεν έχεις καμιά επίγνωση της κατάστασή σου και συναίσθηση των πραγμάτων. Δεν επικοινωνείς με τον κόσμο. Ίσως να επικοινωνείς με τον Ύψιστο! Τότε, όμως, πήγαινε σε κανένα μοναστήρι να αφιερωθείς και να γλιτώσουμε εμείς οι θνητοί. Βεβαίως εκεί θα καταλήξεις, αν όχι στο ψυχιατρείο. Ένα βήμα πριν από τη σχιζοφρένεια είσαι. Μου θυμίζεις εκείνους τους τρελούς που πίστευαν ότι είναι ο Αϊνστάιν ή ο Ναπολέων. Εσύ πιστεύεις ότι είσαι η μεγαλοευφυΐα που οι άλλοι δεν το αντιλαμβάνονται. Αυνανίζεσαι με τις λέξεις, μια και τα ανθρώπινα όντα δεν είναι Ιδέα, αλλά με σάρκα και οστά και επιχειρείς να διαφοροποιηθείς με την απεγνωσμένη αναζήτηση λέξεων εξεζητημένων. Μη μπορώντας να αρθρώσεις νέο λόγο και να εκφράσεις κάτι το καινούργιο (όπως οι σοφοί) παίζεις με τα λεξικά. Αναζητείς φράσεις ακατάληπτες για να κάνεις το σπουδαίο. Ούτε αναρωτιέσαι γιατί οι πάντες σε θεωρούν ψώνιο, γιατί οι περισσότεροι ούτε καν σε διαβάζουν. Φυσικά έχεις την απάντηση: είναι θνητοί και δεν μπορεί να σε καταλάβουν, να καταλάβουν τη σοφία σου, το θεϊκά εκλεκτό σου.\nΣου το ξανάγραψα. Δεν υπάρχει ελπίς για σένα. Δύο δρόμοι υπάρχουν: Το μοναστήρι για να επικοινωνείς απρόσκοπτα με το Θεϊκό Πνεύμα ή το ψυχιατρείο. Τρέξε στο πρώτο όσο είναι καιρός. Εγώ σε λυπάμαι και δεν θα ασχοληθώ ξανά μαζί σου. Δεν θέλω να σε στείλω στο τρελάδικο μια ώρα γρηγορότερα.\nΥ.Γ. Φουκαρά μου, δεν μπορείς να αντιληφθείς ούτε το απλό: Ότι οι σοφοί της ανθρωπότητας δεν γράφανε εξεζητημένα.Η δυσκολία κατανόησής τους δεν βρίσκεται στις λέξεις και τις περίπλοκες διατυπώσεις, αλλά στη βαθύτητα της σκέψης, στην αφαιρετική ικανότητα ανάλυσης του βάθους των πραγμάτων.\nΔημοσιεύθηκε: Παρ Φεβ 15, 2008 12:05 pm Θέμα δημοσίευσης:\nΟ φιλαλήθης έχει δίκιο στο εξής.\nΌλη η παρανόηση (και δεν αναφέρομαι τώρα στους εδώ σχολιαστές) ξεκινά από το σκοταδιστικό νεωτεριστικό δόγμα της «προοδευτικής» σχολής της γλωσσολογίας, η οποία όλως αυθαιρέτως όρισε ως «γλώσσα» μόνον τον προφορικό λόγο, και μάλιστα με μεταφυσική ηθική αξίωση προτεραιότητος και ανωτερότητος έναντι του γραπτού λόγου και της λογίας παραδόσεως και γλωσσικού πλούτου. Το προκρούστειο αυτό νεωτεριστικό δόγμα, το οποίο επεβλήθη στα ελλαδικά πανεπιστήμια από τις κλίκες διαφόρων Φραγκουδάκη, Μοσχονά, Φερράρι κ.ά. προοδευτικάριων έχει ολέθριες επιπτώσεις στην ελληνική παιδεία.\nΤο ότι ο προφορικός λόγος του παιδιού της προσχολικής ηλικίας ή του απολίτιστου ιθαγενούς της Αφρικής είναι γλώσσα «τέλεια», με την έννοια ότι αντιστοιχεί απολύτως στο περιβάλλον του και καλύπτει πλήρως τις ανάγκες του (και υπ' αυτήν την έννοια, δεν είναι εγγενώς κατώτερη από την γλώσσα οποιουδήπουτε λαού και πολιτισμού), κάτι που μάς εδίδαξε η νεώτερη γλωσσολογία, είναι μεν ορθόν και καταρρίπτει πράγματι παλαιές ρατσιστικές προκαταλήψεις. Η παρανόηση ξεκινά από την στιγμή που οι προοδευτικάριοι διαπλεκόμενοι ταλιμπάν των ελλαδικών πανεπιστημίων, λειτουργώντας ως πολιτικοί ινστρούχτορες και όχι ως επιστήμονες, διαστρέφουν την προαναφερθείσα διαπίστωση της γλωσσολογίας, προωθώντας την πολιτική θέση ότι η δική μας κοινωνία και ο πολιτισμός, των πολιτισμένων Ελλήνων (μετεχόντων στον σύγχρονο προηγμένο τεχνολογικώς κόσμο, αλλά και κληρονόμων ζωντανής γλωσσικής παραδόσεως χιλιετιών), δεν χρειάζεται τίποτε παραπάνω από τον... προφορικό λόγο των παιδιών και των ιθαγενών, και οτιδήποτε πέραν τούτου είναι... «εθνικιστικό» σχολικό προπαγανδιστικό εποικοδόμημα! (Και ναι, μερικοί φθάνουν πραγματικά σε αυτό το ακραίο σημείο, και το δηλώνουν ευθέως.)\nΔημοσιεύθηκε: Παρ Φεβ 15, 2008 12:56 pm Θέμα δημοσίευσης:\nΔεν διαφωνούμε. Η γλώσσα, πράγματι, αντανακλά μια φιλοσοφία ενός λαού και ένα τρόπο σκέψης του, απεικονίζει τις κατακτήσεις και τον πολιτισμό του. Οι Νοεταξίτες προοδευτικάριοι, τύπου Φραγκουδάκη, επιχειρούν να επιβάλλουν μια εγκάρσια τομή στη γλώσσα και να της αφαιρέσουν όλο το ιστορικό, πολιτισμικό της φορτίο, στιγματίζοντάς το σαν «εθνικιστικό». Σε αυτό συνίσταται η εξάτμιση του «περιεχομένου» της γλώσσας μας και η αποσάθρωσή της από τη Νέα Τάξη.\nΩστόσο, στο ίδιος λάθος πέφτουμε και αν αντιμετωπίζουμε τη γλώσσα, την ιστορία της και τον πλούτο της σαν ένα μηχανικό σύνολο από λέξεις. Αν δηλαδή αγνοούμε και την κοινωνική πρακτική που ενσωματώνει το «παλιό» στο «καινούργιο», που κατοχυρώνει τη «ΣΥΝΕΧΕΙΑ». Μια συνέχεια που επιχειρούν να διασπάσουν τόσο οι «αντιεθνικιστές» προοδευτικάριοι, όσο και οι φορμαλιστές των φράσεων, δηλαδή οι «δογματιστές» παρωχημένων λεκτικών σχημάτων.\nΔημοσιεύθηκε: Παρ Φεβ 15, 2008 1:09 pm Θέμα δημοσίευσης:\nΤο κείμενο το έχω τοποθετήσει παλιότερα. το τοποθετώ κι εδώ για τη συνεισφορά στη συζήτηση.\nΓΛΩΣΣΑ: Διαρκής κίνηση\nΗ ΓΛΩΣΣΑ –όπως έγραψε ο πατέρας της σύγχρονης γλωσσολογίας, Φερδινάρδος Ντε Σοσίρ- είναι συγχρόνως «μεταβλητή» και «αμετάβλητη». Είναι «αμετάβλητη» επειδή είναι «μεταβλητή». Ζει και διαρκεί επειδή αλλάζει. Το πέρασμα της γλώσσας από γενιά σε γενιά είναι το «αμετάβλητο». Το νήπιο μαθαίνει τη γλώσσα που μιλούν οι δικοί του. Το «μεταβλητό»: Κάθε γενιά αλλάζει τη γλώσσα, γιατί αλλάζουν οι τρόποι σκέψης, οι κοινωνικές σχέσεις, οι ιδέες και τα πράγματα.\nΗ γλώσσα είναι μια διαρκής κίνηση. Μοιάζει με τη θάλασσα που ποτέ δεν ησυχάζει. Είναι παλλόμενη και πολυκύμαντη, όπως παλλόμενες και πολυκύμαντες είναι οι ανθρώπινες κοινωνίες που την παράγουν. Η γλώσσα είναι έκφραση της κινούμενης κοινωνίας. Ψυχές είναι οι λέξεις. Οι λέξεις αλλάζουν, όπως αλλάζουν και οι άνθρωποι που τις χρησιμοποιούν. Οι δυναμικές που μεταπλάθουν τις ανθρώπινες κοινωνίες μεταπλάθουν και τις γλώσσες. Στατικές είναι μόνο οι γλώσσες των στατικών, νεκρών κοινωνιών.\nΑπό την άποψη αυτή θεωρείται σφάλμα και ουτοπία η ΕΜΜΟΝΗ και ΕΠΙΜΟΝΗ στη διατήρηση και τη διαιώνιση μιας συγκεκριμένης ΜΟΡΦΗΣ που απέκτησε η γλώσσα σε κάποια φάση της ζωής της. Η αναβίωση π.χ. της Αρχαίας ελληνικής γλώσσας, της καθαρεύουσας και του δογματικού δημοτικισμού είναι μια αθεράπευτη αυταπάτη, ένας στείρος γλωσσικός δογματισμός. Όταν λέμε επίσης ότι αλλάζουν οι γλώσσες, εννοούμε ότι αλλάζουν τα γλωσσικά στοιχεία που τις συνθέτουν. Έτσι έχουμε αλλαγές: Στη φωνητική μιας γλώσσας. Στη μορφολογία. Στη σύνταξη. Στην ορθογραφία. Πλήθος αλλαγές που μεταδομούν το λόγο. Αλλαγές στο λεξιλόγιο. Αλλαγές στη σημασία των λέξεων. Παραδείγματα:\nΗ λέξη «θυμός» αρχικά σήμαινε ψυχή. Σήμερα σημαίνει οργή. Η λέξη «αυστηρός» σήμαινε ξηρός κ.λπ.\nΥπάρχουν επίσης λέξεις που η σημασία τους χειροτερεύει μέσα στο χρόνο, όταν χειροτερεύει η συμπεριφορά των ανθρώπων. Στις περιπτώσεις αυτές φθείρεται η σημασία μιας λέξης και δηλώνει κάτι το κακό, ενώ αρχικά δήλωνε κάτι το καλό. Π.χ. η λέξη «αγαθός». Κατά την αρχαιότητα σήμαινε τον ικανό και τον γενναίο. Αυτή η λέξη αλλοιώθηκε σημασιολογικά και σήμερα σημαίνει τον εύπιστο, τον απλοϊκό, τον κουτό. Υπάρχουν πολλές τέτοιες λέξεις που σήμερα δηλώνουν τα αντίθετα από την αρχική τους σημασία: Μοχθηρός, πανούργος, βάναυσος, άθλιος κλπ.\nΥπάρχουν τέλος και λέξεις που βελτιώνονται σημασιολογικά.\nΗ γλώσσα μας συνεπώς δεν είναι κάτι το στατικό και άκαμπτο. Μετασχηματίζεται, μεταπλάθεται, ματαδομείται, μεταχρωματίζεται σε ΟΛΑ ΤΑ ΕΠΙΠΕΔΑ ΤΗΣ. Ωστόσο παραμένει η ίδια στη βασική της σύσταση. Δεν χάνει την ταυτότητά της. Σήμερα επιχειρείται, κάτω από το μαστίγιο της παγκόσμιας αγοράς η νεοταξική αλλοίωση της ταυτότητάς της. Αυτό όμως είναι ιδιαίτερο θέμα ανάλυσης και συζήτησης…\nΔημοσιεύθηκε: Παρ Φεβ 15, 2008 3:22 pm Θέμα δημοσίευσης:\nΤο διαλεκτικό ταξίδι από\nτην αίσθηση στη σκέψη\nΌταν ο Μπαχτίν μιλάει και αναλύει την εσωτερική διαλεκτική της λέξης και της γλώσσας γενικά, αναφέρεται στον κοινωνικό χαρακτήρα της γλώσσας.\nΑς το δούμε πιο συγκεκριμένα. Οι άνθρωποι συνομιλούν και διαλέγονται χάρη στη γλώσσα και μέσα στη γλώσσα.\nΠοιο είναι αυτό που εγγυάται αυτή τη δυνατότητα; Τι είναι αυτό που δίνει τη βεβαιότητα ότι οι συνομιλητές και όλοι οι υπόλοιποι θα καταλάβουν τι εννοεί κάποιος όταν χρησιμοποιεί π.χ. τη λέξη «δέντρο», παρόλο που δεν έχουν δει όλοι και αγγίξει το ίδιο δέντρο;\nΑυτό που εγγυάται τη δυνατότητα να συνομιλούμε είναι ακριβώς ότι η σημασία της λέξης δεν είναι η πιστή αναπαραγωγή της εξωτερικής πραγματικότητας, όπως την έχουν συλλάβει οι αισθήσεις μας.\nΗ σημασία της λέξης είναι το αποτέλεσμα μια νοητικής διεργασίας που κατατάσσει και κατηγοριοποιεί τις εμπειρίες. Αυτό το διαλεκτικό άλμα από την αίσθηση στη σκέψη είναι κοινωνικό επίτευγμα και δημιουργήθηκε κατά τις πρωταρχικές μορφές κοινωνικής συνεργασίας, κατά τη συλλογική εργασία.\nΌλα αυτά, είναι σήμερα πλατιά αποδεκτά, τα έχει αναλύσει από γενετική άποψη θαυμάσια ο μαθητής του Μπαχτίν, Λεβ Βιγκότσκι.\nΗ σχέση των ανθρώπων με τη φύση καταγράφηκε στη γλώσσα ως συλλογική γνώση, ως κοινωνική συνείδηση μέσα από ενεργητικές και συλλογικές διαδικασίες.\nΓια το κοινωνικό σύνολο, αλλά και για τον καθένα μας ξεχωριστά, η γλώσσα είναι επίσης «κοινωνική πράξη» (Μαρξ) ή όπως το διατύπωσε ο ίδιος ο Μπαχτίν, το υποκείμενο είναι η σημασία κα όχι κούφια φράση, η νεκρή λέξη.\nΟ Μπαχτίν, φυσικά, δεν αναφέρεται μόνο στο καταστάλαγμα της σημασίας, αναφέρεται και στη δυναμική της σημασίας. Δηλαδή στην κοινωνική δυναμική που είναι η δυναμική του υποκειμένου. «Το υποκείμενο είναι η σημασία και η σημασία είναι ελευθερία».\nΠράγματι, η σημασιολογική ποικιλία που μπορεί να δεχτεί κάθε λέξη γύρω από τη γενικευμένη σημασία της είναι πρακτικά ατέλειωτη. Όταν κάποιος λέει «δέντρο», μέσα σε αυτήν, όπως και σε οποιαδήποτε άλλη λέξη, συναντώνται όχι μόνο όπως είπαμε, η έννοια του δέντρου, μια αφηρημένη παράσταση που κάνει δυνατή τη συνεννόηση μεταξύ μας, αλλά κάθε είδους προσωπικές εμπειρίες από όσα δέντρα είδε ο καθένας, άγγιξε ή αγάπησε στη ζωή του, και που είναι άλλες εμπειρίες στον καθένα.\nΠέρα από αυτό, όμως, η λέξη δέντρο είναι ένα «ιδεολογικό σημείο», κατά την έκφραση του Μπαχτίν, κοινωνικά πολυτονισμένο. Μια οικολογική ομάδα αποδίδει στο δέντρο την αξία που παίρνει στο οικοσύστημα και την αντιπαραθέτει στην αξία που παίρνει το δέντρο στην καπιταλιστική οικονομία.\nΑυτή η λέξη, λοιπόν, όπως και κάθε λέξη, συγκεντρώνει όχι απλώς διαφορετικούς, αλλά «αντιφατικούς δείκτες αξίας», συγκεντρώνει, στη συγκεκριμένη περίπτωση, την αντίθεση οικολογίας και οικονομίας.\nΩς ιδεολογικό σημείο η λέξη είναι μια αρένα κοινωνικών διαφωνιών, αλλά και συγκρούσεων ανάμεσα σε κοινωνικές ομάδες και τάξεις με αντικρουόμενα συμφέροντα και αντιφατικά συστήματα αξιών.\nΑς θυμηθούμε ακόμα πόσο αντιφατικές αξίες συγκρούστηκαν σε καιρούς εθνικής κρίσης, στα χρόνια του εμφύλιου π.χ. στις λέξεις «πατρίδα», «πατριώτες», «προδότες», «ελευθερία», «δημοκρατία» κλπ. Και πόσες συγκρούσεις γεννιούνται σήμερα που η νεοταξική «αριστερή» ηγεμονία επιτίθεται σε όλα τα επίπεδα και σε όλες τις λέξεις.\nΣτη γλώσσα, συνεπώς, δεν καταγράφεται μόνο η γενίκευση και η ποικιλία, αλλά και η κοινωνική δυναμική, δηλαδή οι κοινωνικές αντιφάσεις και συγκρούσεις.\nΓι’ αυτό όσοι αυνανίζονται με τις λέξεις βρίσκονται έξω από αυτή τη δυναμική, δεν συμμετέχουν ΠΡΑΚΤΙΚΑ στον αγώνα, στην κοινωνική πράξη. Και συμμετοχή σημαίνει ότι επικοινωνείς με τη ζώσα πραγματικότητα, με τους ανθρώπους.\nΔημοσιεύθηκε: Παρ Φεβ 15, 2008 3:58 pm Θέμα δημοσίευσης:\nΠερικλής Γιαννόπουλος έγραψε:\nΠερίπου κι εγώ αυτό ισχυρίσθηκα.\nΠρόκειται περί ανερματίστων ανοησιών, από την αρχή ως το τέλος. Και, δυστυχώς, δεν μπορώ/πρέπει εδώ να το πω αλλοιώς. Εγώ ούτε είπα, ότι είμαι ...σπουδαίος, απεναντίας, ούτε ..."αυνανίζομαι με τις λέξεις"(=έχεις χάσει το έρμα) ούτε ...επικοινωνώ με τον Ύψιστο καθ'ως το εννοείς. Τις θέσεις μου τις έχω αναλύσει και είναι σαφείς. Εάν δεν μπορείς να τις καταλάβεις, λυπούμαι, αλλά πρέπει να στραφείς στην αυτοενδοσκόπηση(γνωστός φιλοσοφικός και θεολογικός όρος), δηλαδή "να κοιτάξεις μέσα σου".\nΚαι αυτό περί του ότι "οι σοφοί της ανθρωπότητας δεν γράφανε εξεζητημένα", είναι μία δική σου ονειροφαντασία όπως το εννοείς (και όπως ήδη έχω τεκμηριώσει). Ο ίδιος ο Μακρυγιάννης, κατ'αρχάς, χρησιμοποιεί περισσότερες λέξεις ακόμη από τον Σολωμό(=ίσως ο Έλληνορωμηός με τον μεγαλύτερο λεξικό πλούτο). Δεν χρησιμοποιεί ουδ'όλως...500 λέξεις όλες κι όλες, όπως ουσιαστικά μας προτρέπετε.\nΤέλος, σας το λέω, για να το γνωρίζετε: όπως έλεγε κι ο ι.Ι. Χρυσόστομος αναγκαία ή/και ικανή συνθήκη για την παραφροσύνη, όπως μας αποδεικνύουν και τα μισημένα από εσάς παλαιοδιαθηκικά κείμενα, είναι η υπερηφάνεια. Προσωπικά, παραδέχομαι, ότι είμαι υπερήφανος και σεσηπώς(είναι παρακείμενος του σήπομαι) , πλην έχω αγαθή προαίρεσι -δόξα τω Θεώ- και προσπαθώ με όλη μου την δύναμι την εκζήτησι του Πνεύματος, ώστε να μεταστοιχειωθώ προς την αρετή. Ελπίζω ολόθυμα(θυμός=ψυχή) κάτι όμοιο και για σένα...\nΚαι άφησε, γενικά, τις (παράλογες) μομφές προς τους άλλους. Βλάπτουν. Η οδός της αυτομεμψίας υπήρξε η αείποτε ορθή.\nΔημοσιεύθηκε: Παρ Φεβ 15, 2008 4:07 pm Θέμα δημοσίευσης:\nΦιλαλήθη ούτε εγώ καταλαβαίνω τις ασυνάρτητες θέσεις σου.\nΟύτε ο Μάνκο, ούτε ο Μπρακούλιας. Φαίνεται ότι είμαστε όλοι διανοητικά καθυστερημένοι.\nΚάνε ένα γκάλοπ εδώ μέσα για να διαπιστώσεις το ποιοί σε διαβάζουν και σε καταλαβαίνουν.\nΤίποτα άλλο για να μη σου τα σούρω κι εγώ.\nΔημοσιεύθηκε: Παρ Φεβ 15, 2008 4:11 pm Θέμα δημοσίευσης:\nΔεν ισχυρίστηκα κάτι τέτοιο, κ. Καχύποπτε. Και, πάντως, όσοι αναφέρετε δεν εκφράστηκαν. Πώς είστε, λοιπόν, τόσο σίγουρος; Και όταν δεν καταλαβαίνουμε κάτι, τότε προσπαθούμε να το κατανοήσουμε. Δεν ...βρίζουμε αυτόν που γράφει. Αν ήταν έτσι, τι θα έπρεπε να πω(-ούμε) για τον έξοχο (και υποδειγματικό) διανοητή μας κ.Ζουράρι, όταν χρησιμοποιεί γλωσσικούς τύπους όπως το "αάατος", για πείτε μου;;\nΚαι κάτι τελευταίο: προσωπικά δεν γράφω πρώτα ως Manko, μετά ως "σοφών το σαφές", μετά ως ... "Ανθογαλίδης" και μετά ως δεν ξέρω τι άλλο, για να λέω, ότι συμφωνούμε ...πολλοί με τις απόψεις ενός προσώπου. Αυτό, σίγουρα δεν είναι και πολύ έντιμο, έτσι δεν είναι; Και, βεβαίως, λυπούμαι, αλλά εάν δεν μπορείτε να κατανοήσετε τις απόλυτα σαφείς θέσεις που εξέφρασα μόλις παραπάνω περί γλώσσας, τότε, δεν είστε διανοητικά καθυστερημένος μεν, αλλά έχετε σοβαρό πρόβλημα κατανόησης κειμένου.\nΈχει επεξεργασθεί από τον/την φιλαλήθης στις Παρ Φεβ 15, 2008 4:21 pm, 1 φορά\nΔημοσιεύθηκε: Παρ Φεβ 15, 2008 4:15 pm Θέμα δημοσίευσης:\nΑυτούς που αναφέρω έχουν εκφραστεί.\nΔημοσιεύθηκε: Παρ Φεβ 15, 2008 4:52 pm Θέμα δημοσίευσης:\nΦΙΛΑΛΗΘΗ, ο "Μάνκο" δεν έχει καμιά σχέση με τον "Ανθογαλίδη", "Σοφών το σαφές" ή τους άλλους που συμμετείχαν...\n"Μάνκο", "Ανθογαλίδης", "Μπρακούλιας", "καχύποπτος" είναι διαφορετικοί χρήστες\nΔημοσιεύθηκε: Παρ Φεβ 15, 2008 5:21 pm Θέμα δημοσίευσης:\nΕντάξει, εάν τους παρεξήγησα, να με συγχωρέσουν, και αυτό είναι κάτι ανακουφιστικό οπωσδήποτε... Αλλά, απ΄την άλλη, έχουν πολύ όμοιο ύφος: Και -ενίοτε- αντιφάσεις στα όσα λένε, και άλογη επιθετικότητα. Και, ιδιαίτερα, το τελευταίο "κείμενο" του κ.Ανθογαλίδη είναι παροχέτευση(ελπίζω να γνωρίζει τι σημαίνει) ...στέρφου(=άγονου) αρνητισμού.\nΦυσικά, τον ευχαριστώ που με βοηθά στην κατάκτησι της ταπείνωσης, αλλά να είχαμε και κάτι να πούμε ουσιαστικό...\nΔημοσιεύθηκε: Παρ Φεβ 15, 2008 5:33 pm Θέμα δημοσίευσης:\nΓλωσσολόγοι και... γλωσσοδέτες\nΠαρακολουθώ από το πρωί την παρούσα συζήτηση, αλλά ο φόρτος εργασίας δεν μου επέτρεψε να παρέμβω για μια εμβριθή ανάλυση πάνω στο ζήτημα της γλώσσας.\nΘεωρώ όμως ανεπίτρεπτο να εμπλέκεται το όνομά μου σε λεκτικές αντιπαραθέσεις.\nΌταν γράφω σ'αυτό το φόρουμ, γράφω ως Manko, όπως και σε οποιοδήποτε άλλο φόρουμ. Είμαι εγγεγραμμένος χρήστης και δεν συνηθίζω να χτυπώ κάποιον με πολλαπλά ψευδώνυμα.\nΤο post αυτό άνοιξε, αν κατάλαβα καλά, από μια προ ημερών δηκτική μου παρέμβαση απέναντι στον χρήστη "φιλαλήθη", θέλοντας μ' αυτό τον τρόπο να διαμαρτυρηθώ για την κακοποίηση της γλώσσας μας από τον χρήστη αυτό.\nΠαρακολουθώ τα κείμενά του καιρό τώρα και, πέρα από τις όποιες συμφωνίες ή διαφωνίες με την ιδεολογική τους υφή (σχιζοφρενική σύμπτυξη ιουδαιοχριστιανισμού-ελληνορθοδοξίας-μεταφυσικής-σοσιαλισμού-τσομσκισμού-μαρξισμού και δε συμμαζεύεται), διακρίνω μια διαρκή προσπάθεια να γίνει όσο πιο ακαταλαβίστικος μπορεί.\nΠρος τι οι ατέρμονες (και ανελλήνιστες) "ελληνικούρες"; Πού αποσκοπούν οι υπερμεγέθεις προτάσεις με τις χίλιες παρενθέσεις, τις διαρκείς παραπομπές και την δήθεν "λογιοσύνη" (με αναφορές σε Τσόμσκηδες, Ζουράρηδες, παπαΖήσηδες);\nΚι όταν τού επισημαίνεις αυτό το ασυνάρτητον των κειμένων του, σου απαντάει ότι είσαι πολύ... λίγος για να τον κατανοήσεις, πολύ αμόρφωτος για να τον καταλάβεις.\nΗ αλαζονεία του αδαούς!\nΚαι σου αρχίζει όλα αυτά τα θρησκευτικομεταφυσικά- αγαπητικά- ησυχαστικά- μοναχιστικά- πατερικά- μαρξιστοχριστιανικά θεωρώντας προφανώς εκ των προτέρων, ότι οι αναγνώστες του Ρεσάλτο είναι άτομα που ξημεροβραδιάζονται στα απόδειπνα και τις αγρυπνίες!\nΚάπως έτσι προβλέπω ότι θα αντικρούσει την άποψή μου, επιμένοντας ότι είναι ο... διάδοχος του Ζουράρι (ο οποίος, καίτοι "ασυνάρτητος" στις διατυπώσεις του, ξέρει να πλασάρει τις "ελληνικούρες" του με τέτοιο τρόπο ώστε να προκαλεί θυμηδία σε όσους τον ακούνε)...\nΔημοσιεύθηκε: Παρ Φεβ 15, 2008 5:50 pm Θέμα δημοσίευσης:\nΦυσικά, τον ευχαριστώ που με βοηθά στην κατάκτησι της ταπείνωσης...\nΑν δεν ήξερα ότι τα λέει ο φιλαλήθης, θα νόμιζα ότι εκφράσεις σαν κι αυτήν είναι παρμένες από την επιθεώρηση!\nΕίναι μεγάλο κρίμα άνθρωποι με τόσες γνώσεις και πλούσιο λεξιλόγιο (κι ας το κακοποιούν συστηματικά) να είναι τόσο δέσμιοι θρησκοληψιών και δογματισμών. Τι σχέση έχει η... κατάκτησι της ταπείνωσης με την επισήμανση του ασυνάρτητου (έως εκνευριστικού) χαρακτήρα των κειμένων ενός συγκεκριμένου χρήστη;\nΠριν λίγες μέρες είχα διαφωνήσει με κάποιον που ισχυριζόταν ότι "αν ο νέος αρχιεπίσκοπος θέλει να προσεγγίσει πραγματικά την ορθοδοξία, θα πρέπει να κλειστεί σε ένα μοναστήρι στο Άγιον Όρος και να προΐσταται της εκκλησίας από εκεί ως πνευματική αρχή ή ως ένα αόρατο σημείο αναφοράς, ζωγραφίζοντας στον ελεύθερο χρόνο του την Κοίμηση της Θεοτόκου εκ του φυσικού...".\nΔιαφώνησα, τονίζοντάς του την κοινωνική δυναμική της ελληνικής ορθοδοξίας, που είναι άρρηκτα συνδεδεμένη (στα υστερότερα τουλάχιστον ιστορικά στάδια και σίγουρα στην κατώτερη βάση της) με τους αγώνες του λαού μας.\nΣτην περίπτωση, όμως του φιλαλήθους, η πιο πάνω άποψη περί Ορθοδοξίας λαμβάνει τον χαρακτήρα σιδηρού κανόνος...


30/01: Των Τριών Ιεραρχών! Αλήθεια, ποιοι ήταν οι Τρεις Ιεράρχες; | Infokids.gr\nΑρχική > Quiz > 30/01: Των Τριών Ιεραρχών! Αλήθεια, ποιοι ήταν οι Τρεις Ιεράρχες;\nΘρησκευτικά Τρεις Ιεράρχες\nΠέμπτη, 29 Ιανουαρίου, 2015 στην κατηγορία Quiz


Aspire Cycling (Βερολίνο, Γερμανία) - Κριτικές - TripAdvisor\nAspire Cycling: Εστιατόρια στην περιοχή\nΔραστηριότητες κοντά σε: Aspire Cycling\nAspire Cycling, Βερολίνο - Κριτικές\nΝο 35 από 170 Υπαίθριες δραστηριότητες - Βερολίνο\nFuggerstr. 19, 10787 Βερολίνο, Γερμανία\n+49 173 7457479\nSpot-on - Βερολίνο Μάιος 2018\nΉμασταν σύντομα δύο ποδήλατα για ένα ποδηλατικό ταξίδι σε ένα γύρω από το Βερολίνο, ώστε να τους κρατήσουμε με Aspire και δύο ξενάγηση. Ο John Denning ήταν εξαιρετικός στο να φροντίζει τους εννέα από εμάς για τρεις ημέρες και μπορώ να συστήσω σχολαστικά τις υπηρεσίες...του και του Aspire. Ο Γιάννης μας συνόδευσε σε μερικά μπαρ και έκανε κράτηση για δείπνο σε ένα παραδοσιακό εστιατόριο που έσπασε από την πεπατημένη διαδρομή καθώς και για να επισκεφθούμε. Μας πήρε επίσης στο αγώνα ράγκμπι του Βερολίνου Grizzlies εναντίον της Λειψίας που γύρισε λίγες μέρες. Ευθυμία John. ΑλίΠερισσότερα\nΝοίκιασα ένα ποδήλατο για το πρώτο μου τρίαθλο ότι διαγωνίσθηκαν στον στο Βερολίνο. Το Bicycle ήταν εξαιρετική και η ποδηλασία μέρος του race ευκολότερα από ό,τι περίμενα. Αλλά πέρα από αυτό η εξυπηρέτηση ήταν εξαιρετική. Ο John, ο αντιπρόσωπος που συνάντησα ήταν πολύ φιλικό και...εξυπηρετικό. Προσέφερε ακόμα και μια σειρά από εξαιρετικά χρήσιμες συμβουλές για να βοηθήσετε την triathlon. Σίγουρα θα συνιστούσα το υπηρεσιακό τους.Περισσότερα\nΕπάνω ποδήλατα για μια δίκαιη τιμή\nΑν θέλετε να κάνετε μια περιήγηση με ποδήλατο ή γύρω από το Βερολίνο και ψάχνετε ένα ωραίο συντονισμένοι πώλησης, σίγουρα θα το συνιστούσα φιλοδοξούν ποδηλασία. Έλεγξα μια απόλυτη φαράγγι CF και ήταν πάντα περίμενα από ένα ποδήλατο αρέσει: φως και ταχύτατη και άνετα. Ο John...ήταν εξαιρετικά συνεπείς τόσο για την παράδοση και recolection του ποδηλάτου. Χρειαζόμουν για να προσαρμόσετε τη ράχη σε κάποιο σημείο του ταξιδιού μου, αλλά αυτό δεν ήταν πρόβλημα χάρη στην Multitool ότι παρέχουν (μαζί με δύο σωλήνες ανταλλακτικά και απόφοιτους των ελαστικών) σε ένα πολύ βολικό Saddlebag. Θα ήθελα σίγουρα να νοικιάσετε μαζί τους και πάλι ή το συνιστώ ανεπιφύλακτα σε φίλοΠερισσότερα\nΣυνιστάται ανεπιφύλακτα την ενοικίαση ποδηλάτων\nΝοίκιασα ένα δρόμο άνθρακα ποδήλατο για 2 ημέρες τις αρχές Απριλίου. Δεν παραδόθηκε στο ξενοδοχείο μου και επιβιβάζονται στα τέλη του αυτοκινήτου. Κορυφαία ποιότητα ποδήλατο σε μια εξαιρετική σχήμα, καλή και φιλική εξυπηρέτηση (John) . Συνιστάται ανεπιφύλακτα για ποδηλάτες που θέλουν να ανεβεί στο Βερολίνο...και την εξοχή.Περισσότερα\nΣυνιστώ ανεπιφύλακτα να νοικιάσετε ποδήλατα από αυτή την εταιρεία!\nΝοικιάσαμε την canon ποδήλατα για τρεις ημέρες στο σύνολο. Η εξυπηρέτηση ήταν εξαιρετική, γρήγορη παράδοση και pick up. Εύκολο να κάνεις κράτηση online και φιλοδοξούν ποδηλασία μας έδωσε ένα αριθμό επικοινωνίας για τους οποίους ήταν πολύ καλή απόκριση. Τα ποδήλατα που ήταν υπέροχο, φαινόταν σαν...να ήταν ολοκαίνουργιο στην πραγματικότητα! Το Βερολίνο είναι πολύ εύκολη και ευχάριστη κύκλο γύρω από, σας συνιστώ ανεπιφύλακτα να νοικιάσω από την εν λόγω εταιρεία. Σας ευχαριστώ πολύ! Ο RobynΠερισσότερα\nΤα ποδήλατα που ήταν απολύτως όμορφο. Καλά συντηρημένο. Το πιο σημαντικό, ο Ιλίγια ήταν απίστευτα εξυπηρετικός και ευέλικτες για να χωρέσουν όλες μας τις ανάγκες. Θα το συνιστούσα ανεπιφύλακτα αυτήν την εταιρεία σε οποιονδήποτε θέλει να περιηγηθείτε στο Βερολίνο!\nΔιαδρομή στο δρόμο στο Βερολίνο\nΗ εμπειρία μου με φιλοδοξούν ποδηλασία ήταν τέλεια. Ο Ιλίγια κανόνισε να αποσύρει ένα γλυκό road ποδήλατο στο ξενοδοχείο μου, μου που παρέχεται όλες τις ταχύτητες που χρειαζόμουν και συνιστάται I πατήστε στην Komoot app. Επέλεξα το βρόχο Potsdam-Havel, και ήμουν έτοιμος να πάτε. Μετά...την πλοήγηση στους δρόμους της πόλης πήρα στην όμορφη εξοχή. Τα αυτοκίνητα και οι δρόμοι είναι κύκλου-φιλικό. Το Bicycle ήταν πραγματικά ωραία - και ήμουν σε θέση να υφαίνει μια μακρά διαδρομή στο έργο μου ταξίδι. Συνιστώ ανεπιφύλακτα να φιλοδοξούν ποδηλασία.Περισσότερα\nΚαλά συντηρημένο άνθρακα race ποδήλατο\nΠολύ φιλική εξυπηρέτηση, την παράδοση και την παραλαβή στο ξενοδοχείο μου. Το Bicycle ήταν καλά συντηρημένο και ρυθμιστεί καλά τις ανάγκες μου. Μπορώ να συστήσω ανεπιφύλακτα τις υπηρεσίες τους.\nΥπέροχοι άνθρωποι, Μεγάλη εξοπλισμό, μεγάλη επιχείρηση\nΠροσπαθώ πάντα να οργανώσει ενοικιάσεις ποδηλάτων, όπου πηγαίνω στη μεγιστοποίηση μου παίρνει από μια πόλη και βρήκα τον μικροβιολόγο μέσω διαδικτύου το οποίο αποδείχθηκε μια εξαιρετική εμπειρία. Τον επαγγελματισμό, την προσοχή στη λεπτομέρεια, φιλική στάση, για τη διαχείριση του χρόνου και μπορεί να κάνει στάση...ήταν πέρα από τις προσδοκίες μου. Θα συνιστούσα ανεπιφύλακτα αυτήν την υπηρεσία.Περισσότερα\nΟδική υπηρεσία ενοικίασης ποδηλάτων στο Βερολίνο\nΟ σύζυγός μου είναι ένας δρόμος ποδηλάτης και έχει ενοικιάσει ποδήλατα παντού στην Ευρώπη και αυτό ήταν το πιο οργανωμένη και χαμηλή συντήρηση αυτοκινήτου ποτέ! Η διαδικασία κράτησης στο διαδίκτυο ήταν τόσο φιλικό προς το χρήστη. Οι ρυθμίσεις για την παράδοση και παραλαβή ήταν εξαιρετικά...εύκολη και ο Ιλίγια ήταν πολύ εξυπηρετικός. Θα το συνιστούσα ανεπιφύλακτα φιλοδοξούν!!Περισσότερα\nΚοντινά εστιατόριαΔείτε και τα 9.561 κοντινά εστιατόρια\nΚοντινά αξιοθέαταΔείτε και τα 2.778 κοντινά αξιοθέατα\nΔείτε και τα 640 κοντινά ξενοδοχείαΔείτε και τα 9.561 κοντινά εστιατόριαΔείτε και τα 2.778 κοντινά αξιοθέατα\nΛάβετε γρήγορα απαντήσεις από το προσωπικό του Aspire Cycling και από προηγούμενους επισκέπτες.\nΠεριηγήσεις με segway, Περιηγήσεις με ποδήλατο


Με Υπεύθυνη Δήλωση οι άνεργοι του 2013 στο Κοινωνικό Τιμολόγιο της ΔΕΗ – Σκάι Πάτρας\nΜε Υπεύθυνη Δήλωση και με αντίστοιχη εξέταση από τις Ειδικές Επιτροπές των Δήμων θα δοθεί η δυνατότητα σε όλους όσοι είναι άνεργοι το 2013, να ενταχθούν στο Κοινωνικό Οικιακό Τιμολόγιο της ΔΕΗ, όπως ανακοίνωσε ο Κυβερνητικός Εκπρόσωπος, Σίμος Κεδίκογλου, μιλώντας στο «πρωινό ant1».\n“Πάγωμα” του χρέους προς τη ΔΕΗ για τις ευπαθείς ομάδες\nΣε ό,τι αφορά το χρέος των νοικοκυριών στα οποία θα επανασυνδεθεί το ρεύμα, ο κ. Κεδίκογλου εξήγησε ότι δεν θα σβηστεί, αλλά θα «παγώσει» για ένα εύλογο μακρινό χρονικό διάστημα. Επιπλέον, οι εν λόγω οικογένειες δεν θα πληρώσουν τέλος επανασύνδεσης.\nΣύμφωνα επίσης με τον κ. Κεδίκογλου, όποιος στο μέλλον θελήσει να κάνει διακανονισμό του χρέους του θα γίνει με ακόμη πιο ευνοϊκούς όρους.


Justin Bieber-Hailey Baldwin: Συνεχίζουν τις διακοπές τους στην Ελλάδα! Και ο Justin τα... τσούζει! | Gossip-tv.gr\nJustin Bieber-Hailey Baldwin: Συνεχίζουν τις διακοπές τους στην Ελλάδα! Και ο Justin τα... τσούζει!\nΤο ευτυχισμένο ζευγάρι συνοδευόταν από δύο σωματοφύλακες που ζήτησαν από τους φωτογράφους να μην τους ενοχλήσουν. Αφού απόλαυσε το ποτό του με το έτερον του ήμισυ ο Καναδός καλλιτέχνης προσιτός, ευδιάθετος και χαμογελαστός φωτογραφήθηκε με θαυμαστές του και στην συνέχεια αποχώρησε χεράκι - χεράκι με την γυναίκα του αφού δέχτηκε ευχές για καλό ταξίδι.


ΕΛΛΗΝΙΚΗ ΑΚΤΟΦΥΛΑΚΗ HELLENIC COAST GUARD: ΗΜΙΠΡΟΑΓΩΓΗ» ΣΕΙΡΑΣ ΥΠΟΠΛΟΙΑΡΧΩΝ – ΠΑΓΚΟΣΜΙΑ ΠΡΩΤΗ\nΗΜΙΠΡΟΑΓΩΓΗ» ΣΕΙΡΑΣ ΥΠΟΠΛΟΙΑΡΧΩΝ – ΠΑΓΚΟΣΜΙΑ ΠΡΩΤΗ\nΘΕΜΑ: «ΗΜΙΠΡΟΑΓΩΓΗ» ΣΕΙΡΑΣ ΥΠΟΠΛΟΙΑΡΧΩΝ – ΠΑΓΚΟΣΜΙΑ ΠΡΩΤΗ»\nΜια χωρίς προηγούμενο για την ιστορία του Λ.Σ. «ημιπροαγωγή» σειράς Αξιωματικών αναμένεται να λάβει χώρα κατ’εφαρμογή του άρθρου 75 του Π.Δ. 103/2014 το οποίο θέτει το πλαφόν των εν ενεργεία 150 Πλωταρχών προερχομένων από τη Σχολή Δοκίμων Σημαιοφόρων. Με άλλα λόγια μόνο ένας ορισμένος αριθμός από τους 47 Υποπλοιάρχους της τάξης του 2004 θα προαχθούν στον βαθμό του Πλωτάρχη, θέτοντας στο μέλλον σημαντικά ιεραρχικά θέματα.\nΤαυτόχρονα αναρωτιέται κανείς: Αν ισχύσουν τα παραπάνω θα αποστρατευτούν «αναγκαστικά» και κατ’επέκταση και όσοι «περισσεύουν» από τις υπόλοιπες προλεύσεις ή θα γίνει μονομερής εφαρμογή του Π.Δ. κατά τις προαγωγές των νέων Αξιωματικών, απλά για να τους κοπούν τα φτερά και για να αισθανθούν οι ουραγοί ενός συστήματος που θέτει ξαφνικά νέα δεδομένα στη σταδιοδρομία τους;\nΕπιβεβαιώνεται για ακόμα μια φορά ότι η προχειρότητα, η βιασύνη και η εξυπηρέτηση μεμονωμένων σκοπών αποτελούν τους χειρότερους συμβούλους στη διαμόρφωση του νομοθετικού και κανονιστικού πλαισίου που διέπει το Λ.Σ.-ΕΛ.ΑΚΤ.\nΗ Ένωσή μας ζητάει την άμεση επίλυση του θέματος ώστε να αποφευχθεί η ιεραρχική, διοικητική, στρατιωτική και μισθολογική διατάραξη που με μαθηματική ακρίβεια θα προκληθεί από τη διαφαινόμενη προαγωγή μόνο ορισμένων εκ των συμμαθητών της τάξης του 2004 της Σχολής Δοκίμων Σημαιοφόρων Λ.Σ.-ΕΛ.ΑΚΤ, ελπίζοντας ότι σε κάποια χρόνια από τώρα οι τελευταίοι της σειράς θα βλέπουν τους πρώτους με τα κυάλια, ως μην υπήρξαντες ποτέ συμμαθητές, ως μην υπήρξαντες ποτέ ταυτόχρονα καταταχθέντες.\nΕπιπροσθέτως ζητάμε να εξεταστεί το θέμα προαγωγών συνολικά όλων των στελεχών Λ.Σ.-ΕΛ.ΑΚΤ σε ένα πιο δίκαιο καθεστώς που εκτός της αδικίας του παραπάνω θέματος θα περιλαμβάνει και περαιτέρω προαγωγή των στελεχών εκ Λ/Φ στο βαθμό του Ανθυποπλοίαρχου στα 30 έτη υπηρεσίας..


Destruction, Acid Death, Amken (24/02/2019) Fuzz Club - ROCKWAY\nHomeLIVE REPORTSDestruction, Acid Death, Amken (24/02/2019) Fuzz Club\nFebruary 25, 2019 Άγγελος Χόντζιας LIVE REPORTS Comments Off on Destruction, Acid Death, Amken (24/02/2019) Fuzz Club\nΟι Κυριακές, είναι ημέρες ανάπαυσης. Η σημερινή Κυριακή όμως, είναι ημέρα thrash metal πολέμου! Και αυτό γιατί, οι Γερμανοί Destruction επισκέπτονται τη χώρα μας και την Αθήνα έπειτα από μία δεκαετία, για ένα thrash ολοκαύτωμα. Παρέα τους, θα βρίσκονται οι δικοί μας Amken και Acid Death, δύο μπάντες γνωστές για τα “πυρηνικά” τους live.\nΞεκίνημα από νωρίς, λοιπόν, για να βρίσκομαι στην ώρα μου στο venue γιατί εκτός του πολύ καλού πακέτου, το να δω για πρώτη φορά ζωντανά τις δύο Ελληνικές μπάντες ήταν κάτι που το ήθελα, δεδομένου ότι πρόκειται για εξαιρετικά σχήματα στο χώρο τους.\nΗ διαδρομή προς την Αθήνα, ήταν ιδιαιτέρως ευχάριστη αφού είναι ίσως η πρώτη φορά που βλέπω τους δρόμους της πρωτεύουσας άδειους. Ίσως οι πολικές θερμοκρασίες για τα μέρη μας, να ήταν η δικαιολογία.\nΤο κρύο δε με πτόησε, γνωρίζοντας ότι η βραδιά θα ήταν αρκετά “καυτή”, όπως και αρκετούς άλλους οπαδούς της metal σκηνής που μαζεύτηκαν από νωρίς στο Fuzz, για να θαυμάσουν το thrash πανικό που θα έσπερναν σε λίγη ώρα οι Destruction και η παρέα τους. Η ώρα ήταν ήδη 19:30, όταν μάθαμε ότι οι πόρτες θα άνοιγαν με μισή ώρα καθυστέρηση, εκεί γύρω στις 20:00. Ακούστηκαν κάποιες μουρμούρες, αλλά η ανυπομονησία να δούμε το Schmier και τη παρέα του, νίκησε τις όποιες γκρίνιες.\nΓνωρίζοντας πλέον, ότι το πρόγραμμα θα αργούσε μισή ώρα, οι Amken θα ανέβαιναν στη σκηνή εκεί γύρω στις 20:30. Και όντως, έτσι έγινε αφού κατά τις 20:25 το κουαρτέτο από την Αθήνα πάτησε τη σκηνή του Fuzz. Με ένα EP και ένα δίσκο στις αποσκευές τους, επιλέχθηκαν να ανοίξουν το δρόμο για τους Γερμανούς “Butchers”. Από τις πρώτες νότες του “Shattered Sanity” και τη κίνηση στη σκηνή της μπάντας, καταλάβαινες ότι η βραδιά θα ήταν “γεμάτη”. Πολύ ενέργεια, πολύ πάθος και διαρκής κίνηση, έβαλαν από νωρίς το κοινό στο παιχνίδι. “Theater Of The Absurd”, “Adrenaline Shot” και “D.A.P”, και οι μπροστινές σειρές ξεκίνησαν το headbanging, το moshpit και ακόμα και stage diving.\nΜικρή διακοπή για κούρδισμα, και η συνέχεια ήταν καταιγιστική. “Obedient Dogs”, “Zombie Pets” και “Souls Crypt” για το τέλος, ισοπέδωσαν τη σκηνή του Fuzz, κάνοντας τη ένα μεγάλο moshpit. Ο κόσμος, έδειξε να έχει ζεσταθεί αρκετά μετά το πρώτο μούδιασμα και καταχειροκρότησε τους Amken που τον “ξύπνησε” με το “άγριο” thrash metal τους. Το group “πίεσε” όσο μπόρεσε το set του, για να “κλείσει” η μαύρη τρύπα της καθυστέρησης. Μέσα σε 35 περίπου λεπτά, κατάφερε όχι μόνο να βγάλει το set αλλά και να ξεσηκώσει το πλήθος, ετοιμάζοντας το για τη συνέχεια. Τρομερή εμφάνιση, οδηγός για τη συνέχεια της μπάντας. Μπράβο παίδες!!\nΚάνοντας χρόνο ρεκόρ ξεστησίματος και τούμπαλιν, οι έτεροι ατραξιόν της βραδιάς Acid Death ανέβηκαν στη σκηνή κατά τις 21:15. Με 30 χρόνια παρουσίας στο χώρο του death/thrash/progressive metal και με νέο album στα σκαριά, οι Αθηναίοι metallers πήραν τα ηνία του show. Τα φώτα έσβησαν, το intro ξεκίνησε να παίζει και το group μπήκε δυνατά με το “Supreme Act Of Heroism”. Η μπάντα φαινόταν σα να ήξερε τι ήθελε ο κόσμος να δει. Άλλωστε, η πολυετής εμπειρία από live τους κρατούσε ένα βήμα μπροστά πάντα. Οι Acid Death, αφού μας ενημέρωσαν για το νέο album, έπαιξαν και κάποια νέα κομμάτια, αρχής γενομένης από το “Godless Shrines”. Ένα πολύ καλό κομμάτι, αντάξιο της καριέρας του group.\nΗ συνέχεια, ήταν ακόμη πιο έντονη. “Balance Of Power”, “Planes Of The Eternal Dead”, και το κοινό άρχισε να τρελαίνεται. Headbanging, mosh pit και οτιδήποτε μπορείς να φανταστείς, είχε παρασύρει τις μπροστινές σειρές και σιγά σιγά σαν ανεμοστρόβιλος ερχόταν προς τα πίσω. Ο ήχος, δεν ερχόταν τόσο καλά στις πίσω σειρές κάτι που έδειχνε να μην ενοχλεί τους παρευρισκόμενους, αφού η εμφάνιση της μπάντας τους κρατούσε από το λαιμό. “Reality And Fear” από το καινούργιο, “Hall Of Mirrors” και “Regret-Repent” και πάλι από το νέο, ήρθαν σαν αστραπή χτυπώντας αδυσώπητα με thrash/death κύματα το πλήθος. Έπειτα από 50 περίπου λεπτά και με το “Apathy Murders Hope” να παίζει, οι Acid Death αποχαιρέτησαν το αθηναϊκό κοινό, υποσχόμενοι για καλύτερη συνέχεια.\nΗ μπάντα ήταν σε εξαιρετική κατάσταση, πολύ δεμένη και με νέες ιδέες να είναι στο δρόμο, έδειχνε να είναι έτοιμη για τη συνέχεια. Πολύ μεστή εμφάνιση, περιμένουμε εναγωνίως το νέο δίσκο που φάνηκε αξιόλογος, αν κρίνουμε από τα 3-4 κομμάτια που παίχτηκαν.\nΗ ώρα για τους headliners της βραδιάς, είχε φτάσει. Η ανυπομονησία μίας δεκαετίας, έφτασε στο τέλος της. Κατά τις 22:30, κατέλαβαν τη σκηνή του Fuzz οι Γερμανοί thrashers. 36 χρόνια πορείας στο χώρο του thrash, είναι πάρα πολλά και οι Destruction είναι από τις μπάντες που σέβονται τη μουσική, τους οπαδούς και τις live εμφανίσεις. Η Ελλάδα, είναι μία από τις χώρες που στήριζε και στηρίζει τη μπάντα για αυτό και οι Destruction έχουν μία ιδιαίτερη σχέση με τους Έλληνες οπαδούς. Και αυτό, φρόντισαν να το αποδείξουν με το σημερινό live.\nΟ thrash metal πανικός, ξεκίνησε με τα ‘’Curse The Gods”, ‘’Armageddonizer” και ‘’Tormentor”. Τρία απανωτά χτυπήματα, για να ζεσταθεί το μουδιασμένο από το κρύο κοινό. Ο ήχος, ήταν σε εξαιρετικά επίπεδα και ακουγόταν καλύτερος από ποτέ. Ο Schmier, αφού ευχαρίστησε όσους ήρθαν, μας ανακοίνωσε ότι πρόκειται για ένα ιδιαίτερο live, με πολλές εκπλήξεις. Και μετά, πανικός!! ‘’Nailed To The Cross”, ‘’Mad Butcher” και ‘’Dethroned”, ήρθαν από το πουθενά και έβαλαν φωτιά στο πλήθος. Όλο το Fuzz, μετατράπηκε σε ένα τεράστιο mosh pit που ενεργούσε ανάλογα με τα riffs του Schmier και της παρέας του.\nΗ μπάντα ήταν σε τρομακτική κατάσταση, και έτοιμη να παρασύρει με το old school thrash της οτιδήποτε βρεθεί στο διάβα της. ‘’Life Without Sense”, ‘’Release From Agony”, ‘’The Ritual”, ‘’Eternal Ban” και ‘’Total Desaster”, μια πεντάδα ‘’επιθετικών” κομματιών, με καταιγιστικά riffs και το κόσμο σε παραλήρημα, να μη μπορεί να καταλάβει τι τον χτύπησε και από που ήρθε. Το drum solo του Randy Black, ήρθε να χαλαρώσει λίγο τα ταλαιπωρημένα από τις thrash ριπές αυτιά των ακροατών, ώστε να πάρουν ανάσα για την δύσκολη συνέχεια.\nΤο δεύτερο μέρος του set των Γερμανών βετεράνων της thrash, περιείχε τη μία επιτυχία μετά την άλλη. Ξεκίνημα λοιπόν, με το ‘’Antichrist” και κάπου εκεί στο τέλος του τραγουδιού, ο Schmier αντιλαμβάνεται, προς τιμήν του βέβαια, ότι ένας οπαδός είναι λιπόθυμος και αυτομάτως σταμάτησε το set για να του παρασχεθούν οι πρώτες βοήθειες και να γυρίσει πίσω στο live. Μια αξιέπαινη κίνηση, που εκτιμήθηκε και χειροκροτήθηκε ζεστά από το κόσμο. Η συνέχεια είχε τα ‘’Black Mass”, ‘’Thrash Attack” και για το τέλος το ‘’The Butcher Strikes Back”. Πριν κοπάσει η καταιγίδα, ο Schmier αποχαιρέτησε τους οπαδούς, για λίγο μόνο όμως.\nΚαι λέω για λίγο, γιατί οι ιαχές και η αποθέωση των θεατών επανέφεραν στις επάλξεις το group για το encore. Και τι καλύτερο για encore, από δύο αγαπημένα κομμάτια των Destruction; ΤΙΠΟΤΑ! Νομίζω τα ‘’Thrash Till Death” και ‘’Bestial Invasion”, ήταν η χαριστική βολή στα άψυχα κορμιά των ταλαιπωρημένων οπαδών. Μία λέξη, ταιριάζει σε αυτό που συνέβη σε αυτά τα δύο κομμάτια: ΚΌΛΑΣΗ. Οι Destruction, αποχαιρέτησαν μια και καλή αυτή τη φορά, ανανεώνοντας το ραντεβού με τους Έλληνες μεταλλάδες για την επόμενη χρονιά.\nΉταν ευτυχία, που μπόρεσα να δω αυτή τη μπάντα σε μία από τις καλύτερες εμφανίσεις της. Τρομερή ενέργεια, άκρως επιθετική παρουσία και ένα ονειρικό setlist, δημιούργησαν την απαραίτητη ατμόσφαιρα για αυτό το μοναδικό live. Ένα thrash ολοκαύτωμα, που δύσκολα θα βιώσουμε πάλι μέσα στη χρονιά. Οι Destruction, ανήκουν σίγουρα στην elite του thrash metal και το απέδειξαν περίτρανα σήμερα.\nDrum Solo (Randy Black)\nΗ σημερινή, είναι μία βραδιά που θα μείνει χαραγμένη στο μυαλό μου για πάρα πολύ καιρό. Ο συνδυασμός του πάθους και της ενέργειας, τόσο της μπάντας όσο και των οπαδών ήταν παροιμιώδης. Λες και γνώριζε, ο ένας τον άλλο σαν από καιρό. Οι χαρούμενες, αλλά κατάκοπες φάτσες, μαρτυρούσαν την υπέροχη βραδιά που είχε μόλις τελειώσει. Οι Destruction ήρθαν, έπαιξαν και κατέκτησαν το Ελληνικό κοινό με την thrash ορμή τους.\nΤο βουητό από τους thrash ύμνους και η χαρά στο πρόσωπο μου, με συντρόφευαν στο ταξίδι της επιστροφής. Την ίδια χαρά, που είχα όταν πρωτοείδα τα αγαπημένα μου συγκροτήματα να παίζουν εδώ στη χώρα μας. Χαρά, που ακόμη και στις μέρες μας υπάρχουν μπάντες που γουστάρουν το old school και δε φοβούνται τις συνέπειες. Αυτό είναι το metal, και για αυτό το αγαπάμε.\nHAIL THE SUN: “New Age Filth”\nMay 13, 2021 Comments Off on HAIL THE SUN: “New Age Filth”\nCELLAR TWINS: “Duality”\nJanuary 26, 2021 Comments Off on CELLAR TWINS: “Duality”


«Ο ΑΓΙΟΣ ΑΧΙΛΛΙΟΣ»: Εξετάσεις Σχολής Βυζαντινής Μουσικής - Ορθοδοξία News Agency\nHome \_ Μητροπολιτικό Έργο \_ Ι.Μ. Λαρίσης και Τυρνάβου \_ «Ο ΑΓΙΟΣ ΑΧΙΛΛΙΟΣ»: Εξετάσεις Σχολής Βυζαντινής Μουσικής\n28/06/2021 28/06/2021 Με τη χάρη του Θεού και την ευλογία του Μητροπολίτου Λαρίσης και Τυρνάβου κ.κ. Ιερωνύμου από τις 22 μέχρι και τις 25 Ιουνίου πραγματοποιήθηκαν οι προαγωγικές εξετάσεις της Σχολής Βυζαντινής Μουσικής της Μητροπόλεως, «Ο ΑΓΙΟΣ ΑΧΙΛΛΙΟΣ». Στις εξετάσεις έλαβαν μέρος οι 150 περίπου μαθητές της Σχολής οι οποίοι, ανάλογα με την πρόοδό τους, προήχθησαν στο...\n28 Ιουνίου, 2021 - 19:40\nΤελευταία ενημέρωση: 28/06/2021 - 18:43\n«Ο ΑΓΙΟΣ ΑΧΙΛΛΙΟΣ»: Εξετάσεις Σχολής Βυζαντινής Μουσικής\nΜε τη χάρη του Θεού και την ευλογία του Μητροπολίτου Λαρίσης και Τυρνάβου κ.κ. Ιερωνύμου από τις 22 μέχρι και τις 25 Ιουνίου πραγματοποιήθηκαν οι προαγωγικές εξετάσεις της Σχολής Βυζαντινής Μουσικής της Μητροπόλεως, «Ο ΑΓΙΟΣ ΑΧΙΛΛΙΟΣ».\nΣτις εξετάσεις έλαβαν μέρος οι 150 περίπου μαθητές της Σχολής οι οποίοι, ανάλογα με την πρόοδό τους, προήχθησαν στο επόμενο έτος σπουδών. Παράλληλα οι καθηγητές τους έδωσαν συμβουλές για τον τρόπο μελέτης και την γενικότερη ενασχόλησή τους με την τέχνη της μουσικής.\nΕπίσης, την Κυριακή 27 Ιουνίου στα Γραφεία της Ιεράς Μητροπόλεως μας, πραγματοποιήθηκαν οι Πτυχιακές και Διπλωματικές εξετάσεις της Σχολής, κατά τις οποίες οι τελειόφοιτοι εξετάστηκαν ενώπιον επιτροπής ορισμένης από το Υπουργείο Πολιτισμού και Αθλητισμού.\nΣτις εξετάσεις έλαβαν μέρος οι παρακάτω μαθητές:\nΔΙΠΛΩΜΑ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ\n1. ΝΤΑΜΠΛΙΑΣ ΓΕΩΡΓΙΟΣ ΤΟΥ ΧΡΗΣΤΟΥ\nΠΤΥΧΙΟ ΒΥΖΑΝΤΙΝΗΣ ΕΚΚΛΗΣΙΑΣΤΙΚΗΣ ΜΟΥΣΙΚΗΣ\n1. ΖΙΑΚΑΣ ΑΘΑΝΑΣΙΟΣ ΤΟΥ ΑΡΓΥΡΙΟΥ\n2. ΣΩΤΗΡΙΑΔΗΣ ΣΩΤΗΡΙΟΣ ΤΟΥ ΕΛΠΙΔΟΦΟΡΟΥ\nΗ επιτροπή η οποία απαρτιζόταν από τον Διευθυντή της Σχολής κ. Ιωάννη Μαυρομάτη (Πρόεδρο) και τους κ.κ. Ανδρέα Ιωακείμ, Διευθυντή του Ωδείου της Ιεράς Μητροπόλεως Φθιώτιδος «ΓΕΡΜΑΝΟΣ Ο ΜΕΛΩΔΟΣ» (μέλος), π. Κωνσταντίνο Δεληχρήστο (μέλος), Ευθύμιο Σπύρου (μέλος), Ευάγγελο Παυλίδη (μέλος), και την κα. Μαρία Μουρτζανού ως εκπρόσωπο του Υπουργείου, συνεχάρη τους μαθητές για την άρτια απόδοση των μαθημάτων και την μελετημένη παρουσία τους και ταυτόχρονα εξήρε το έργο της Σχολής, το οποίο χαρακτήρισαν ως καρποφόρο και υποδειγματικό.\nΕπίσης, παρακίνησαν τους νέους πτυχιούχους να προτρέψουν και άλλα παιδιά να ενταχθούν στη Σχολή, ώστε να γίνουν μέτοχοι των πνευματικών και καλλιτεχνικών αγαθών, που προσφέρει.\nΤέλος, ο Σεβασμιώτατος Μητροπολίτης, απευθύνοντας πατρικούς λόγους στους νέους πτυχιούχους τους προέτρεψε να αναλάβουν την ευθύνη των αναλογίων των Ιερών μας Ναών, όχι μόνο λόγω της μουσικής κατάρτισης, αλλά και με ήθος και ευπρέπεια ώστε να αναδεικνύεται η σύνολη προσωπικότητα του προσευχομένου Ιεροψάλτη.\nΕτικέτες: εξετασεις, ιμ λαρισης, μητροπολη λαρισης, Σχολή Βυζαντινής Μουσικής, ψαλτικη


Η χθεσινή απόφαση της ΕΕ να μειώσει τα επιτόκια δανεισμού και να επιμηκύνει το χρόνο αποπληρωμής των δανείων της Πορτογαλίας και της Ιρλανδίας, καταρρίπτει δυο συστημικούς μύθους στην Ελλάδα:Μύθος πρώτος: Αν γίνουν εκλογές, θα καταρρεύσει η χώρα. Και στις δύο χώρες έγιναν εκλογές και δεν συνέβη τίποτα!!!Μύθος δεύτερος: Ότι το Μνημόνιο είναι αδιαπραγμάτευτο: Και οι δυό χώρες, όχι μόνο αρνήθηκαν να αποδεχθούν αρκετές από τις απαιτήσεις των δανειστών, αλλά εξασφάλισαν και καλύτερους όρους.Ποια είναι η διαφορά μεταξύ της Ελλάδος και των χωρών αυτών;Ότι στην Ελλάδα έχουμε μια αστεία και ανίκανη κυβέρνηση που ουδείς πλέον λαμβάνει σοβαρά.Για αυτό και στις χώρες αυτές η πρόοδος ανταμείβεται.Ενώ στην Ελλάδα πληρώνουμε διαρκώς την κυβερνητική ανικανότητα.Όφις Ιοβόλος ΔΙΑΒΑΣΤΕ ΑΚΟΜΑ\nPrometheus @ Δημήτρης\nΝαι ναι !! μέχρι και μπρόκολα και ρεβίθια δεχόταν για πληρωμή !! Ρεεεεεεεεεε μας χτυπάει ο ΓΑΠ ανελέητα κι εμείς καθόμαστε και μοιρολογούμε ??? Που ήταν σε όλα αυτά η αντιπολίτευση ???\nΤι δάνεια και μαλακίες. Δεν χρωστάμε τίποτα. Το άκουσες Σαμαρά. δεν θα πεις εσύ στον ελληνικό λαό τι χρωστάει. Ο καθένας μας γνωρίζει τι χρωστάει. Εσύ αν χρωστάς να τα πληρώσεις από την προσωπική σου περιουσία. Αν αποφασίσεις να πληρώσεις δάνειο τότε σε ένα χρόνο θα είσαι στα ποσοστά του ΄'απροσάρμοστου'. Απευθύνομαι σε σένα γιατί άλλα περιμένουμε από σένα.ο κόσμος νομίζω ότι δεν ξεσηκώνεται γιατί ενδόμυχα του έδωσες κάποιες ελπίδες ότι θα πορευθείς διαφορετικά. Α και κάτι άλλο. Όταν κάποιος πάρει λάθος δρόμο τότε ξαναγυρνάει εκεί που ξεκίνησε. Πρέπει λοιπόν μόλις αναλάβεις να ξαναγυρίσεις την ελλάδα εκεί που ήταν πριν έλθουν τα ο παρτσακλά του πασοκ.Έτσι για συμβολικούς λόγους για να δείξεις ότι δεν μασάς και να ξαναδώσεις υπερηφάνεια στον ελληνικό λαό. Δεν είπες ότι τα μέτρα ήταν λάθος; Μετά διόρθωσε αμέσως τα τυχόν στραβά που οπωσδήποτε υπάρχουν στην ελληνική κοινωνία.\nM.Γ @ Σίμος\nΘΡΑΞ ΒΛΑΞ @ Σίμος\nΕΓΚΛΗΣΗ ΜΗΝΥΣΗ ΚΑΤΑ ΤΟΥ ΓΑΠhttp://anti-ntp.blogspot.com/2011/09/blog-post_6399.html\nΚτησιας @ Jimakos\nΘάνος @ Θάνος\nΕκλογες δεν προκειται να γινουν γιατι απλα το πασοκ θα τις χασει.Αρα εξασφαλιζουν δανεια για να διατηρηθει -οσο φυσικα αυτο γινεται-το τεραστιο κρατος που ειναι και η κομματικη πελατεια .Οτι με εκλογες δεν θα καταστραφουμε ειναι δεδομενο , μαλιστα πιθανο να βγουμε απο πολλα αδιεξοδα .Οσο για τη ΝΔ ειναι ο αλλος βραχιονας της μεταπολιτευσης ,οποτε δεν περιμενω απ αυτην τιποτα\nΕίναι προφανές σε κάθε σκεπτόμενο άνθρωπο μέσης ευφυϊας και μέσης εμπειρίας ότι εάν η ΝΔ ήθελε πραγματικά εκλογές, θα το είχε ήδη πετύχει. Πώς; Μη συναινώντας σε καμμιά διάταξη, σε κανένα νομοσχέδιο ή καλώντας σε ανυπακοή σε αντισυνταγματικές ρυθμίσεις. Κάνοντας στις πρωτοφανείς αυτές συνθήκες πραγματική αντιπολίτευση. Καταρχήν θα έθετε θέμα συνταγματικότητας πέρσυ το Μάϊο. Μάλλον αναμένει να κάνει άλλος τη "βρώμικη" δουλιά πρώτα. Αλλά ούτε πρέπει να διαλάθει της προσοχής ότι για την κατάσταση τη σημερινή είναι και αυτή συνυπεύθυνη, ενδεχομένως όχι στον ίδιο βαθμό με το ΠΑΣΟΚ, που πρωτοστάτησε ποικιλοτρόπως, αλλά είναι και αυτή βασική υπόλογος. Ουδείς θα πρέπει να λησμονεί ότι συναίνεσε στο παρελθόν στις άκρατες σπατάλες (ανάληψη ολυμπιακών αγώνων, πελατειακό κράτος, Ζήμενς, Βατοπέδιο, δομημένα ομόλογα κλπ.) και ότι επί των ημερών της (2004-2009) διπλασιάσθηκε περίπου το χρέος.Συνεπώς, εάν δεν υπήρχαν τα βάρη αυτά, και εάν ήταν πλήρως αντίθετη στις "μνημονιακές" ρυθμίσεις και παντελώς ξένη προς το νεοφιλευθερισμό, θα είχε αποτολμήσει να παίξει, πλήρως και αποτελεσματικά, το θεσμικό της ρόλο και να αποδομήσει και εκθεμελιώσει την τρέχουσα άσχημη και θλιβερή κατάσταση. Μπορεί άραγε να αποξενωθεί πλήρως από τη μέχρι τώρα πρακτική της, ώστε να μη δεί στη συνέχεια η, συντηρητική τουλάχιστον, μερίδα του κόσμου ένα "μπλέ" ΠΑΣΟΚ να διαδέχεται αυτό του ΓΑΠ; Και να απογαλακτισθεί πλήρως από το ΕΛΚ και τον αμερικανικό παράγοντα;


Κρατικό Πάρκο Hudson Highlands, Cold Spring: Ενοικιαζόμενα για διακοπές | HomeAway\nΚρατικό Πάρκο Hudson Highlands: Βρείτε τις καλύτερες επιλογές τουριστική κατοικίας για τις διακοπές σας.\nΚρατικό Πάρκο Hudson Highlands, Cold Spring: Πού να μείνετε;\nΚρατικό Πάρκο Hudson Highlands: Στις καταχωρίσεις των καταλυμάτων μας για το 2020, θα βρείτε 183 διαφορετικά εξοχικά σπίτια. Από 132 Οικίες έως 11 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Κρατικό Πάρκο Hudson Highlands;\nΝαι, φυσικά. Η HomeAway προσφέρει 132 Οικίες σε Κρατικό Πάρκο Hudson Highlands. Άλλοι δημοφιλείς τύποι ενοικιαζόμενων καταλυμάτων σε Κρατικό Πάρκο Hudson Highlands περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Κρατικό Πάρκο Hudson Highlands) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 48 τουριστικά καταλύματά μας σε Κρατικό Πάρκο Hudson Highlands. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Κρατικό Πάρκο Hudson Highlands;\nΝαι, η HomeAway προσφέρει μια επιλογή 181 διαθέσιμων τουριστικών καταλυμάτων για απευθείας κράτηση online και 75 για άμεση κράτηση κοντά σε Κρατικό Πάρκο Hudson Highlands. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Κρατικό Πάρκο Hudson Highlands!


Η Ειρήνη Σπαντοπανάγου κατακρεουργήθηκε από τον εν διαστάσει σύζυγό της\nΠαντρεμένη με διάβολο η «νύμφη της Τήλου»\n18-03-2022 | 17:00\n«Μουδιασμένες» παραμένουν η ελληνική ομογένεια στις ΗΠΑ και η τοπική κοινωνία της Τήλου από την είδηση της στυγερής δολοφονίας της 29χρονης Ελληνοαμερικανίδας Ειρήνης Σπαντοπανάγου (Irene Spantopanagos), με καταγωγή από το μικρό νησί των Δωδεκανήσων, η οποία κατακρεουργήθηκε από τον 34χρονο εν διαστάσει σύζυγό της στο σπίτι τους στο Λονγκ Αϊλαντ, όπου έπειτα διέμεναν ο συζυγοκτόνος και η νέα του σύντροφος, η οποία επίσης μαχαιρώθηκε από αυτόν!\nΠριν από 17 μήνες, όταν η 29χρονη -τότε- Ειρήνη, η οποία κατάγεται από την Τήλο, κρατούσε για πρώτη φορά στα χέρια της την κόρη της Αλέσια – Μαρί, «καρπό» του έρωτά της με τον 34χρονο Βίνσεντ Μαϊολίκα, τίποτα δεν μπορούσε να επισκιάσει τη χαρά της! Ολα, όμως, θα άλλαζαν μερικούς μήνες μετά, όταν ο 34χρονος θα γνώριζε μια άλλη γυναίκα, σηματοδοτώντας και το τέλος του έγγαμου βίου τους. Ακόμα και τότε, ωστόσο, κανείς δεν μπορούσε να φανταστεί το τραγικό παιχνίδι που επιφύλασσε η μοίρα στη νεαρή Ελληνοαμερικανίδα, η οποία έμελλε να βρει φρικτό θάνατο από τα χέρια του εν διαστάσει συζύγου της!\nΣύμφωνα με αμερικανικά μέσα ενημέρωσης, ήταν γύρω στις 7 το απόγευμα του περασμένου Σαββάτου όταν ο 34χρονος Βίνσεντ Μαϊολίκα μπήκε στο σπίτι του στην περιοχή Μασαπίκουα του Λονγκ Αϊλαντ και βρήκε την 22χρονη σύντροφό του και την εν διαστάσει σύζυγό του να συζητούν σε φιλικό κλίμα. Τότε άρπαξε ένα μαχαίρι και άρχισε να το καρφώνει με απίστευτο μίσος στο κορμί της 29χρονης!\nΜάλιστα, από τη μανία του δεν γλίτωσε ούτε η σύντροφός του, η οποία μπήκε στη μέση για να σώσει την άτυχη γυναίκα, αφού άρχισε να μαχαιρώνει και αυτήν, τραυματίζοντάς τη σοβαρά. Αφού είχε εκτονώσει τα δολοφονικά ένστικτά του, ο 34χρονος έφτιαξε μια θηλιά και κρεμάστηκε, βάζοντας τέλος στη ζωή του.\nΗ 29χρονη Ειρήνη και η 22χρονη μεταφέρθηκαν στο νοσοκομείο της περιοχής, όπου η άτυχη ομογενής άφησε την τελευταία της πνοή την επόμενη ημέρα, ενώ, σύμφωνα με πληροφορίες, η 22χρονη εξακολουθεί να δίνει μάχη για τη ζωή της.\nΑτομα από το στενό συγγενικό περιβάλλον της αδικοχαμένης Ειρήνης δηλώνουν συντετριμμένα από τον πρόωρο και άδικο χαμό της αγαπημένης τους. Αναφερόμενα στον 34χρονο συζυγοκτόνο και αυτόχειρα κάνουν λόγο για έναν «διάβολο» που είχε κάνει τη ζωή της 29χρονης μαρτύριο. Οπως είπαν, την ημέρα του άγριου φονικού η 22χρονη, η οποία είχε πάρει την απόφαση να χωρίσει τον 34χρονο, κάλεσε την Ειρήνη για να συζητήσουν πώς θα τη βοηθούσε με το θέμα της διατροφής του παιδιού. Έτσι, όταν ο δράστης, ο οποίος φέρεται ότι αντιμετώπιζε σοβαρά ψυχολογικά προβλήματα, επέστρεψε στο σπίτι και βρήκε τις δύο γυναίκες να συζητούν, «τρελάθηκε» και τους επιτέθηκε με δολοφονική μανία!\nΗ δήμαρχος Τήλου Μαρία Καμμά, από την πλευρά της, δήλωσε συγκλονισμένη από τον τραγικό χαμό της αδικοχαμένης μητέρας: «Είναι ασύλληπτο αυτό που συνέβη. Την έσφαξε! Είμαστε όλοι συγκλονισμένοι. Είναι η πρώτη φορά που μαθαίνουμε να συμβαίνει κάτι τόσο σοβαρό σε ανθρώπους που έχουν στενούς δεσμούς με το νησί μας. Ο παππούς και η γιαγιά της κοπέλας ήταν βέροι Τηλιακοί. Ξενιτεμένοι, αλλά είχαν σχέσεις με το νησί. Το ακόμα πιο τραγικό είναι ότι το μωράκι έμεινε χωρίς μητέρα και πατέρα. Ο παππούς και η γιαγιά του δεν διαθέτουν οικονομική άνεση. Τι θα απογίνει αυτό το παιδί;» αναρωτήθηκε η κυρία Καμμά μιλώντας στην «Espresso». Τόνισε, δε, ότι θα καταθέσει πρόταση στο δημοτικό συμβούλιο του νησιού προκειμένου να συγκεντρωθούν χρήματα για την οικονομική ενίσχυση των γονέων της 29χρονης, οι οποίοι θα αναλάβουν πλέον την ανατροφή της μικρής Αλέσια – Μαρί. Η εξόδιος Ακολουθία της 29χρονης θα τελεστεί στις 9.30 σήμερα στον Καθεδρικό Ναό του Αγίου Παύλου Νέας Υόρκης.


BETA RR 3oo - tharis - www.dirt-bike.gr\n[ 116 δημοσιεύσεις ] Μετάβαση στη σελίδα\t1 2 3 4 5 … 8 »\nΘέμα δημοσίευσης: BETA RR 3oo - tharis\nΑφου ανακοινωθηκε το προγραμμα Enduro ας αποκαλυψω κι εγω τα σχεδια της φετινης χρονιας..!!\nΕ3 λοιπον και BETA RR3oo !!\nΥποσχομαι καλυτερες φωτο απο το πεδιο δρασης!!\nΔημοσίευσηΔημοσιεύτηκε: 27 Ιαν 2017\nελπιζω να πεταξεις.......εισαι με καλο team......καλες επιτυχιες Χαρη\nΜε γειες παντα επιτυχιες να το χαρεις οσο δε παει.....\nκαλή επιτυχία στους αγώνες\nΩΡΑΙΟΣ !!!!!!!!!!!!!!!ΝΑ ΤΑ ΕΥΧΑΡΙΣΤΗΘΕΙΣ ΜΕΓΙΣΤΑ !!!!!!!!!!!!!!!!\nΕχω κανει ηδη 5-6 προπονησεις.\nΜετα τις 2-3 πρωτες αναγνωριστικες ωρες ηδη κινουμουν σε πολυ γρηγορους ρυθμους (συγκριτικα με το προηγουμενο φυσικα).\nΓενικως βρηκα τα πατηματα μου πολυ γρηγορα πανω στο BETA. Η θεση οδηγησης ειναι πολυ φιλοξενη. Τωρα ειμαι στη φαση μικροαλλαγων μεχρι να ερθει εκει που το θελω!\nΟι περισσοτερες ωρες μεχρι στιγμης ειναι σε πιστακια. Ελπιζω οτι μεχρι τον πρωτο αγωνα θα εχω γραψει αρκετες ωρες σε διαφορετικες συνθηκες ωστε να εχω πληρη εικονα.\nΓράψε τι μοντελο ειναι\nΤι βελτιώσεις του εχεις κάνει\nαν βρεις χρονο και δεν βαριεσαι γραψε και για την μεταβαση σε 300...\nΜπράβο!! Καλή διασκέδαση μαζί του! Η μοτό είναι αλλού και την ανοδική σου πορεία στους αγώνες την θεωρώ δεδομένη..!\nΔημοσίευσηΔημοσιεύτηκε: 28 Ιαν 2017\nΈκανες καλή επιλογή\n15αρι ειναι. Mods σιγα σιγα..


Σίγουρα το Oppo Find X2 θα έχει μεγαλύτερο πάχος από εκείνο του Reno 3 Pro | Techingreek.com\nΣίγουρα το Oppo Find X2 θα έχει μεγαλύτερο πάχος από εκείνο του Reno 3 Pro\nΚυριολεκτικά την τελευταία στιγμή πριν κλείσουμε το 2019, ο κ. Shen Yiren, αντιπρόεδρος της OPPO, μας θορύβησε με μια του ανάρτηση στο Weibo, λέγοντας ότι το OPPO Find X2 θα ξεκινήσει πολύ σύντομα. Στις 5 Ιανουαρίου του 2020, έφθασε η είδηση ότι το Find X2 δεν θα χρησιμοποιήσει το σχεδιασμό της κάμερας κάτω από την οθόνη.\nΣήμερα, ο Shen Yiren δήλωσε στο weibo: “Υπάρχει “επιτυχία “και” επιτυχία “, και η επιλογή μεταξύ τους αντιπροσωπεύει την κατανόηση του χρήστη-στόχου. Εάν θέλετε τη διαμόρφωση μιας ναυαρχίδας, μπορείτε να επιλέξετε τα Reno Ace ή το Find X2. Εάν θέλετε κάτι λεπτό και ελαφρύ, επιλέξτε το Reno3 Pro. ” Σαφέστατα ο συγκεκριμένος κύριος μας λέει πολύ απλά πως το πάχος του Oppo Find X2 θα είναι μεγαλύτερο από εκείνο του Reno3 Pro που φθάνει μόλις τα 7.7 mm.\nΟι νέες ειδήσεις που μεταδίδονται μέσω διαφόρων πηγών, αναφέρουν πως οι προηγμένες τεχνολογίες οθόνης που παρουσιάστηκαν στο OPPO Future Technology Conference, αναμένεται να εγκατασταθούν στο OPPO Find X2 που θα κυκλοφορήσει μέσα στο πρώτο τρίμηνο του 2020. Συνολικά, η ποιότητα της οθόνης του OPPO Find X2 θα ξεχωρίζει κατά πολύ! Συγκεκριμένα θα υπάρξουν βελτιώσεις όπως μια υψηλότερη ανάλυση, πλουσιότερα χρώματα, υψηλότεροι ρυθμοί ανανέωσης και υψηλότερο δυναμικό εύρος. Πολλοί δήλωσαν επίσης ότι το OPPO Find X2 που θα αποτελέσει και την κορυφαία ναυαρχίδα της OPPO, θα ξεκινήσει με waterfall οθόνη 2K+ στα 120Hz.\nTags: AndroidFind X2newsOppo


«Ασέβεια» Μπουραντά στο πρόσωπο του εφευρέτη Κουμιώτη γιατρού Γεωργίου Παπανικολάου; – «Πετάει» εκτός Ινστιτούτου Παπανικολάου δύο γιατρούς και την Κόκκορη γιατί προσέφυγε στο Συνήγορο του Πολίτη για τις απαντήσεις που δεν της έδινε ο ίδιος…\nΜία από τις πιο δυνατές ομάδες του Παγώνη… - Δευτέρα, 22 Απριλίου 2019 00:20\nΥποψήφιος ξανά με Μπουραντά ο Κούκης… - Κυριακή, 21 Απριλίου 2019 23:31\nΚερδίζει όλο και περισσότερο στις καρδιές του κόσμου η Μαρία Τσιργιώτη - Κυριακή, 21 Απριλίου 2019 20:13\nΤην επόμενη Δευτέρα τα εγκαίνια του Εκλογικού Κέντρου της Αλημπατέ στην Ερέτρια - Κυριακή, 21 Απριλίου 2019 14:45\nΘερμή υποδοχή επιφύλαξαν στην Μπατζελή στο Δήμο Ερέτριας - Σάββατο, 20 Απριλίου 2019 20:57\nΟ Γιάννης Λαλανίτης στον ΕΥΡΙΠΟ 90fm: Το δελτίο τύπου του Προέδρου της ΝΟΔΕ για την κάθοδο της Βάκα στο δήμο - Σάββατο, 20 Απριλίου 2019 16:08\nΟι ευχές του Βασίλη Καθαροσπόρη στον Απόστολο Γκλέτσο στα εγκαίνια του εκλογικού του κέντρου στη Χαλκίδα - Σάββατο, 20 Απριλίου 2019 00:43\nΙδιαίτερα αγαπητή η Γωγώ… - Παρασκευή, 19 Απριλίου 2019 22:22\nΥποψήφιος με τη Τζοβάννα Γκόγκου ο Χάρης Κουλιάκης… - Παρασκευή, 19 Απριλίου 2019 21:27\nΜε συνοδοιπόρο την Περιφέρεια παραδίδει έργο στο Δήμο Ερέτριας η Αλημπατέ- Εξασφάλισε χρηματοδότηση και για το δημοτικό σχολείο Μαλακώντα - Τετάρτη, 17 Απριλίου 2019 00:45\nΠάντα δίπλα στους συλλόγους και τους φορείς του δήμου η δήμαρχος Ερέτριας Αμφιτρίτη Αλημπατέ - Κυριακή, 14 Απριλίου 2019 16:46\nΗ «επανάσταση» ξεκινάει από την Οκτωνιά για το Θωμά! - Κυριακή, 14 Απριλίου 2019 00:38\nΟ Θανάσης Ζεμπίλης στον ΕΥΡΙΠΟ 90fm- Τι ανέφερε για τη σχέση του με την Έλενα Βάκα και τον Βασίλη Καθαροσπόρη- - Παρασκευή, 12 Απριλίου 2019 22:33\nΈνας, ένας οι υποστηριχτές της, «αδειάζουν» τη Βάκα στο δήμο Χαλκιδέων μετά την επιστολή του Αυγενάκη; - Πέμπτη, 11 Απριλίου 2019 23:04\nO Γιάννης Μπάρπας στον ΕΥΡΙΠΟ 90fm: «Όραμα μας να δημιουργήσουμε ένα δήμο με ισόρροπη ανάπτυξη όλων των Δημοτικών Ενοτήτων» - Τετάρτη, 10 Απριλίου 2019 15:30\nΔευτέρα, 18 Φεβρουαρίου 2019 04:09\nΜετά από 3 χρόνια η δημοτική αρχή Μπουραντά, «πετά» εκτός Διοικητικού Συμβουλίου την ανιψιά του Κουμιώτη εφευρέτη του test Pap Γεωργίου Παπανικολάου, Γιούλη Κόκκορη την οποία απαξίωνε επί μήνες χωρίς να απαντά στα έγγραφα που του έστελνε και αφορούσαν τη λειτουργία του Ινστιτούτου.\nΚι επειδή εκείνη αναγκάστηκε να προσφύγει στο Συνήγορο του Πολίτη για να της απαντήσει…Πράξη που όπως όλα δείχνουν συνιστά «εκδίκηση» για το Μπουραντέικο, καθώς τόλμησε η απόγονος του αειμνήστου γιατρού να «σηκώσει κεφάλι» στη Δημοτική Αρχή που όπως όλα δείχνουν, θέλει να τους έχει όλους να στέκονται… «κλαρίνο», πρότειναν την αποπομπή της οικογένειας από το Διοικητικό Συμβούλιο του Ινστιτούτου Γ. Παπανικολάου!\nΤο Δ.Σ του Ινστιτούτου Παπανικολάου συνεδρίασε την Παρασκευή 8 Φεβρουαρίου, στην Κύμη. Ο Δήμαρχος Θανάσης Μπουραντάς εισηγήθηκε το θέμα αλλαγής του καταστατικού, λίγους μόλις μήνες πριν από τις εκλογές. Ανάμεσα στις προτάσεις που έκανε ο δήμαρχος ήταν και η αποπομπή των μελών της οικογένειας Παπανικολάου από το Διοικητικό Συμβούλιο στην οποία συναίνεσαν και δύο Κουμιώτες:\nΟ Αντιπρόεδρος του Τοπικού Συμβουλίου της Κύμης Λίνος Τριανταφυλλίδης και η κα Αθανασία Χονδρονικόλα, διοικητική υπάλληλος στο Νοσοκομείο της Κύμης και Πρόεδρος του Συλλόγου Πολυτέκνων της ευρύτερης περιοχής. Ακολουθεί με θετική ψήφο και ο Αλιβεριώτης φαρμακοποιός Γιώργος Παγώνης και ο δήμαρχος όπως ήταν αναμενόμενο!\nΛευκό ψήφισαν ο Αντιδήμαρχος της Κύμης Αλέξανδρος Θεοδώρου και η ανιψιά του εφευρέτη γιατρού Γεωργίου Παπανικολάου Γιούλη Κόκκορη ενώ καταψήφισαν πάντα σύμφωνα με τα πρακτικά, η Αρετή Μπάτσα και ο γιατρός Βασίλης Ντόβολης.\nΑκόμα και προεκλογικά θα έλεγε κανείς πως ο δήμαρχος Κύμης-Αλιβερίου, συνεχίζει τα «πολιτικά του καπρίτσια» αδιαφορώντας για τον κοινωνικό αντίκτυπο που έχει η κίνηση του να αφαιρέσει από το Διοικητικό Συμβούλιο την οικογένεια του αειμνήστου γιατρού και εφευρέτη του test Pap, Γεωργίου Παπανικολάου. Πολλοί από τους παραβρισκόμενους στη συνεδρίαση του Δ.Σ στη Κύμη έκαναν λόγο ακόμα και για ασέβεια του Μπουραντά στη μνήμη του Ευεργέτη γιατρού Παπανικολάου. Χωρίς όπως όλα δείχνουν να ιδρώνει το αυτί του…\nΤο θέατρο του παραλόγου με την ψηφοφορία στην Κύμη…\nΣύμφωνα με όσα δήλωσε στον ΕΥΡΙΠΟ 90fm τη Δευτέρα 10 Φεβρουαρίου, η Επικεφαλής του συνδυασμού των Νέων Οριζόντων στο Δ.Σ, Αρετή Μπάτσα, η οποία ήταν παρούσα στην συνεδρίαση αλλά και στην ψηφοφορία, αρχικά και σύμφωνα με τη διαδικασία το θέμα δεν θα περνούσε καθώς και η κα Χονδρονικόλα είχε ψηφίσει, λευκό. Όμως, μετά την καταγραφή των πρακτικών σύμφωνα με την κα Μπάτσα βρέθηκε κι εκείνη να ψηφίζει υπέρ της πρότασης του δημάρχου.\n«Σε ότι αφορά στην ψηφοφορία, είχαμε όλοι σηκωθεί για να φύγουμε. Δηλαδή έχει τελειώσει το συμβούλιο και βγαίνοντας εγώ έδωσα μία συνολική εικόνα της ψηφοφορίας. Και είπα τα εξής: Έχουμε ψηφίσει εγώ και ο κύριος Ντόβολης κατά. Η κα Κόκκορη, ο κ. Θεοδώρου με την κα Χονδρονικόλα λευκό και εκεί μονάχα υπήρξε μία ένσταση σε σχέση με τον κύριο τον κ. Ντόβολη, ο οποίος είχε αποχωρήσει. Όταν όμως είχε αποχωρήσει, είχε πει ήδη ότι καταψηφίζει την εισήγηση.\nΠαρόλα αυτά ακόμα και έτσι να το δεχτούμε δηλαδή να μη δεχτούμε ότι ο κ. Ντόβολης ήταν παρών στο κλείσιμο της συνεδρίασης, υπήρχαν εκείνη την ώρα καταγεγραμμένα σύμφωνα και με δική μου αποτίμηση, 3 λευκά και 3 κατά. Το θέμα συνεπώς δεν περνούσε. Και εκεί, ενώ ήταν όρθιος ο κ. Μπουραντάς και οι υπόλοιποι σύμβουλοι. Υπήρξε μία στιχομυθία με την κα Χονδρονικόλα γιατί ψήφισες λευκό. Η κα Χονδρονικόλα είπε νομίζω περνάει το θέμα. Δηλαδή, υπήρξε μία, όπως καταλαβαίνετε προχειρότητα σε σχέση με το τι θα ψηφίσουν και γιατί θα το ψηφίσουν.\nΦύγαμε όλοι με την εντύπωση ότι δεν περνάει το θέμα. Ήταν παρόντες και αρκετοί δημότες της Κύμης και μάλιστα και εκπρόσωποι του Εμπορικού Συλλόγου. Και φύγαμε με την εντύπωση ότι το θέμα δεν περνάει. Ξέρετε, δεν είναι τόσο απλό. Δε θα ήθελα να μείνετε μόνο σε αυτή καθ’ αυτή την ψηφοφορία, όσο γενικότερα το θέμα πως προσεγγίζεται»\nΗ ανιψιά του αειμνήστου γιατρού Γιώργου Παπανικολάου παίρνοντας το λόγο κατά τη συνεδρίαση ανέφερε χαρακτηριστικά: «»\nΕνώ τη Δευτέρα σε συνέντευξή της στον ΕΥΡΙΠΟ 90fm και στη δημοσιογράφο Έφη Ντίνη επεσήμανε μεταξύ άλλων ότι όλα αυτά τα χρόνια επι δημαρχίας Μπουραντά εκτός από 3 εκδηλώσεις δεν έγινε τίποτα. Και το σπίτι του γιατρού στην Κύμη παραμένει ερμητικά κλειστό χωρίς εκείνοι που επισκέπτονται την περιοχή να μπορούν να το επισκεφθούν.\nΗ δημοτική αρχή Μπουραντά είναι αυτή που ζήτησε πριν από 3 χρόνια να συμμετέχουν και μέλη της Οικογένειας στο Δ.Σ. του Ινστιτούτου Γ. Παπανικολάου. Το ερώτημα που γεννάται είναι γιατί 4 μήνες πριν τις εκλογές προτείνει την αποπομπή τους από το Δ.Σ; Γιατί πλέον η κα Κόκκορη δεν τους είναι αρεστή; Μήπως γιατί νόμισαν ότι θα μπορούσαν να την έχουν υποχείριο τους; Και μόλις εκείνη τους έδειξε ότι λειτουργεί αμερόληπτα στο Δ.Σ, λειτούργησαν «εκδικητικά» απέναντι στο πρόσωπο της, χωρίς ίχνος σεβασμού απέναντι στον μεγάλο Εφευρέτη Γιατρό, γόνος του οποίου είναι η κα Κόκκορη;\nΗ απάντηση έρχεται να δέσει με τα λεγόμενα της κας Κόκορη στο Δ.Σ. :\n«Θα πρέπει να πω ότι η τροποποίηση καταστατικού δεν προσωποποιείτε μόνο εμένα γιατί ως μέλος της οικογένειας δεν είμαι μόνο εγώ. Υπάρχει και μία αναπληρώτριά μου η οποία για λόγους επαγγελματικούς δε βρίσκεται εδώ σήμερα. Να πω ότι εδώ και ενάμισι χρόνο είναι πάγια τακτική της δημοτικής αρχής να μας ειδοποιεί δύο μέρες πριν, τα e mail έρχονται Παρασκευή μεσημέρι. Μεσολαβεί πάντοτε Σαββατοκύριακο και μας καλείτε για την Τρίτη ή την Τετάρτη. Πράγμα που σημαίνει ότι δεν μπορούμε να προγραμματίσουμε. Εκ του αποτελέσματος τείνω να πω ότι αυτό γίνεται και λίγο επίτηδες.\nΚαι στο γράμμα που έστειλα ήθελα να ευχαριστήσω τη δημοτική αρχή και βασικά τον κ. Σκουλάκη που έκανε όλη την προεργασία που δέχτηκε να με βάλει στο Δ.Σ. Παρόλα αυτά θεώρησα εκ των ουκ άνευ από την αρχή, ότι δε θ ακολουθούσα την όποια άποψη της δημοτικής αρχής. Θεώρησα ότι θα μπαίναμε μέσα στο Συμβούλιο σαν οικογένεια, σαν μία ανεξάρτητη φωνή που θα μπορούσα να τηρήσω ίσες αποστάσεις και όποτε πραγματικά είχε δίκιο η δημοτική αρχή, να συμφωνήσω μαζί της και όποτε δεν είχε δίκιο, θα είχα όλο το δικαίωμα να διαφωνήσω.\nΕίχαμε κάνει μία συνάντηση τον Ιούλιο του 2015 παρουσία και του Αλέξανδρου που σας είπα να ανοίξει επιτέλους το Μουσείο. Έστω και αυτός ο χώρος κάτω. Με κάποιο τρόπο να μπορέσει να λειτουργήσει και έχουμε σαν οικογένεια πάρα πολύ υλικό να δώσουμε. Και μάλιστα σας είπα βάλτε και ένα εισιτήριο να έχει και κάποια έσοδα. Να πουληθούν βιβλία, να γίνουν εκδηλώσεις.\nΝα γίνει μία μικρή αρχή. Από τον Ιούνιο του 2015 έχουν περάσει περίπου 3,5 χρόνια και στο σημείο αυτό δεν έχει γίνει απολύτως τίποτα. Φτάσαμε να κάνουμε διάφορα Διοικητικά Συμβούλια, στα οποία συζητάγαμε, βάζαμε κάτω προτάσεις, έχουμε πάρει αποφάσεις να γίνουν έργα. Τίποτα δεν ξεκίνησε και δεν έγινε στα 3 χρόνια.\nΑρχίσαμε και να σας στέλνουμε κάποιες επιστολές. Στις επιστολές που σας έχουμε στείλει με την τελευταία να έχει ημερομηνία 24 Ιουλίου. Φτάσαμε να σας στείλουμε όλες αυτές τις επιστολές επειδή δε μας απαντούσατε και γραπτώς πλέον στις ανησυχίες μας και σε όλα τα θέματα που έχουμε θέσει κατά καιρούς πάντοτε στα Διοικητικά Συμβούλια. Αυτό που προσδοκούμε είναι να ανοίξει το Μουσείο Παπανικολάου.\nΚαι τόσα χρόνια δεν έγινε τίποτα ως προς αυτό και αναγκαστήκαμε αφού δεν απαντούσατε να απευθυνθούμε στο Συνήγορο του Πολίτη. Μια ανεξάρτητη αρχή από τη στιγμή που απευθυνόμασταν σε μία δημόσια υπηρεσία μετά από 3 επιστολές που δεν μας απαντάτε, να δούμε γιατί δεν απαντάτε. Η απάντηση σας ήταν άμεση και στο Συνήγορο του Πολίτη. Αμέσως μετά συγκαλέσατε Διοικητικό Συμβούλιο. Μεταφέρετε την αρμοδιότητα σας στο Διοικητικό Συμβούλιο να εκλέγει τα μέλη της οικογένειας. Δεν θα το σχολιάσω…»\nΔυσανασχέτησε ο δήμαρχος, όταν η κα Κόκκορη που όλα αυτά τα χρόνια έβλεπε ότι δεν γινόταν τίποτα για το Ινστιτούτο. Άρχισε να στέλνει έγγραφα στον κ. Μπουραντά και να περιμένει απαντήσεις σχετικά με το τι θα κάνουν στο Ινστιτούτο. Χωρίς όμως η ίδια όπως ανέφερε να παίρνει καμία απάντηση από τον ίδιο. Αυτή η απαξίωση του δημάρχου προς το πρόσωπο απογόνου του Γιατρού Γ. Παπανικολάου και δη της κας Κόκκορη, μετά από 3 επιστολές στον δήμαρχο, έκανε την ίδια να προσφύγει στο Συνήγορο του Πολίτη.\nΔεν άρεσε στον Μπουραντά που η Κόκκορη προσέφυγε στο Συνήγορο του Πολίτη για να πάρει απαντήσεις που ο ίδιος δεν της έδινε…\nΔεν μπορεί να το φανταστεί ο ανθρώπινος νους ότι κάποιοι παίζοντας το «εξουσία» θα έκαναν «επίδειξη δύναμης» χωρίς ίχνος σεβασμού στους απογόνους του ευεργέτη γιατρού Γεωργίου Ν. Παπανικολάου από την Κύμη, όπως είδε ο περισσότερος κόσμος την κίνηση Μπουραντά. Αλήθεια, ποιον νομίζει ότι «τιμωρεί» ο Θανάσης Μπουραντάς; Αναρωτιούνται…\nΑκόμη και «τιμής ένεκεν» θα έπρεπε να είχαν δοθεί και άλλες θέσεις στην οικογένεια, στο Δ.Σ. του Ινστιτούτου. Γιατί η οικογένεια και προτάσεις είχε άμεσα υλοποιήσιμες αλλά και όλο εκείνο το υλικό του αείμνηστου γιατρού που θα μπορούσε εδώ και χρόνια να φιλοξενείται στην οικία του στην Κύμη, όπως δήλωσε στον ΕΥΡΙΠΟ 90fm η κα Κόκκορη σε συνέντευξη της τη Δευτέρα 10 Φεβρουαρίου. Ένα σπίτι που όχι απλά μένει ερμητικά κλειστό όλα αυτά τα χρόνια αλλά δεν έχει συντηρηθεί καν, επι δημαρχίας Μπουραντά.\n«Πετάει» έξω και τους γιατρούς ο Μπουραντάς από το Ινστιτούτο Παπανικολάου\nΔυο γιατρούς έβαλε στο «μάτι» ο Μπουραντάς! Δύο γιατροί ο ένας μέλος του Δ.Σ διορισμένος από το Υπουργείο, ο κ. Φωτόπουλος και η άλλη γιατρός στο Εποπτικό Συμβούλιο του Ινστιτούτου Παπανικολάου.\nΈνα Ινστιτούτο που φέρει το όνομα του Εφευρέτη γιατρού Παπανικολάου, τι τους θέλει τους γιατρούς όταν έχει «κεφαλή» Μπουραντά; Τους θέλει; Εδώ ταιριάζει αυτό που λέει ο λαός: «Όλα τα σφάζει…Όλα τα μαχαιρώνει..» ο «Μέγας Ευεργέτης» της Κύμης Θανάσης Μπουραντάς…\nΚαι δε φτάνει που δεν πρόσφερε τίποτα στο Ινστιτούτο τόσα χρόνια, όπως λέει ο κόσμος της Κύμης, προσπαθεί να διαλύσει και ότι απέμεινε. Χωρίς ίχνος σεβασμού απέναντι στον αείμνηστο Γιατρό Γεώργιο Παπανικολάου.\n«Έχουμε τουλάχιστον δυο γιατρούς εδώ, χωρίς να τους χρειαζόμαστε να τους έχουμε. Εμείς σε ότι αφορά το γιατρό που έχουμε στο Ινστιτούτο, έχουμε ζητήσει εδώ και ένα χρόνο να μην τον έχουμε. Γιατί δεν έχει κάνει τίποτα ούτε αυτός. Αν θέλει να είναι εδώ για διάφορους λόγους, ας κάνει κάτι άλλο» είπε στην εισήγηση του κατά τη διάρκεια της συνεδρίασης του Ινστιτούτου Παπανικολάου στην Κύμη ο Θανάσης Μπουραντάς και συνέχισε:\n« Πρέπει να ομολογήσω ότι εδώ στο συμβούλιο κάποιοι είχαν διαφορετική άποψη για το θέμα του Εποπτικού Συμβουλίου σε ότι αφορά τη γιατρό που ήταν».\nΓιούλη Κόκκορη: «Το θεωρώ ντροπή και για μένα προσωπικά που συμμετέχω σε ένα τέτοιο Διοικητικό Συμβούλιο, που δύο χρόνια δε μπόρεσα να κάνω τίποτα»\nΔιαφορετική άποψη είχε η κα Κόκκορη η οποία σχετικά με τον γιατρό Δημόσιας Υγείας κ. Φωτόπουλο ανέφερε τα εξής:\n«Πραγματικά ο κ. Φωτόπουλος, τα τρία χρόνια που είμαι εγώ, ήταν εδώ. Και παρόλες τις ενστάσεις του, Ιατρικού Επιπέδου, είναι ένας γιατρός Δημοσίας Υγείας, ο οποίος αν του παρείχατε και σας το είχα πει επανειλημμένως στα Διοικητικά Συμβούλια, φως, νερό, τηλέφωνο, internet και θέρμανση» είπε η κα Κόκκορη και συνέχισε:\n«Να μην παγώνει στα 400 τ.μ, θα μπορούσε να διεκπεραιώσει το θέμα της ενημέρωσης. Παρόλα αυτά ούτε αυτό το κάνατε…Ούτε να του ανοίξετε το γραφείο, να του το παρέχετε για να μπορεί όποιος άνθρωπος έρχεται επι αυτού του θέματος της πρόληψης να ενημερώνει. Θεωρώ ανεπίτρεπτο να έρχεται ένας ξένος στην Κύμη, στην Πατρίδα του Παπανικολάου και να μη μπορεί να δει το στοιχειώδες, το σπίτι του. Το θεωρώ ντροπή και για μένα προσωπικά που συμμετέχω σε ένα τέτοιο Διοικητικό Συμβούλιο, που δύο χρόνια δε μπόρεσα να κάνω τίποτα»\nΗ απάντηση του κ. Μπουραντά στην κα Κόκκορη: «Δηλαδή χρειαζόμασταν ένα γιατρό εκεί να κάνει γραμματειακή υποστήριξη…Αυτό μας λείπει».\nΑΚΟΥΣΤΕ ΕΔΩ ΤΑ ΟΣΑ ΑΝΕΦΕΡΑΝ ΚΑΤΑ ΤΗ ΣΥΝΕΔΡΙΑΣΗ ΜΠΟΥΡΑΝΤΑΣ-ΚΟΚΚΟΡΗ\nΤελευταία τροποποίηση στις Δευτέρα, 18 Φεβρουαρίου 2019 04:12\nΔιαβάστηκε 9683 φορές\nΣΥΝΕΔΡΙΑΣΗ ΙΝΣΤΙΤΟΥΤΟΥ ΠΑΠΑΝΙΚΟΛΑΟΥ ΚΥΜΗ 8219\nΓΕΩΡΓΙΟΣ Ν ΠΑΠΑΝΙΚΟΛΑΟΥ\nΌσο πλησιάζουν οι εκλογές τόσο χάνει την ψυχραιμία της η Μιτζιφίρη…Γιατί άραγε;\nΗ Αλεξάνδρα Θαλασσινού υποψήφια Δήμαρχος Κύμης Αλιβερίου με τη δημοτική παράταξη "Δήμος για όλους" – Ανακοίνωσε το ψηφοδέλτιο\nΣτο δικό μας το γιατρό…\nΣτις βραβεύσεις του Πολιτιστικού Συλλόγου Αγίου Ιωάννη ο Σίμος Κεδίκογλου\nΑμπελιώτης σε Μπουραντά για τη «συνάντηση κορυφής»: «Τι να έρθω να κάνω εγώ για τη ΣΥΜΠΟΛΙΤΕΙΑ; Η ΣΥΜΠΟΛΙΤΕΙΑ έχει πάψει να υφίσταται από την ώρα που εκλεγήκατε εσείς δήμαρχος!»\nΜπουραντάς: « Θα τα ακούσετε λιγάκι με καλή πρόθεση…»\nΟ Δημάς στη θέση του Μπόκαρη στη ΔΗΚΕΠΕΠΟΚΑ- Τι δήλωσε η Μπάτσα…\nΒολές Μπάτσα σε Δημά για τη δημοπρασία στα κυλικεία των Γυμνασίων και Λυκείων του Δήμου Κύμης-Αλιβερίου\nΗ Μπάτσα έδωσε τη δική της παράσταση… σε ρόλο Χατζηαβάτη!\n22.04.2019Μία από τις πιο δυνατές ομάδες του Παγώνη…\n21.04.2019Υποψήφιος ξανά με Μπουραντά ο Κούκης…\n21.04.2019Κερδίζει όλο και περισσότερο στις καρδιές του κόσμου η Μαρία Τσιργιώτη\n21.04.2019Δύναμή της οι φίλοι της…\n21.04.2019Στη Σκύρο περιόδευσαν Κελαϊδίτης –Μπουρμάς με «οικοδέσποινα» την Άννα Κουτσούπη\n21.04.2019Κάνει τον εθελοντισμό πράξη και στην ενασχόληση του με τα κοινά ο Βασίλης Πολύχρονος…\n21.04.2019Την επόμενη Δευτέρα τα εγκαίνια του Εκλογικού Κέντρου της Αλημπατέ στην Ερέτρια\n20.04.2019Θερμή υποδοχή επιφύλαξαν στην Μπατζελή στο Δήμο Ερέτριας\n20.04.2019Ο Γιάννης Λαλανίτης στον ΕΥΡΙΠΟ 90fm: Το δελτίο τύπου του Προέδρου της ΝΟΔΕ για την κάθοδο της Βάκα στο δήμο Χαλκιδέων και η επιλογή του να είναι υποψήφιος με το δήμαρχο των έργων Χρήστο Παγώνη\n20.04.20192ο ΓΕΛ Αλιβερίου: Γύρισαν ενθουσιασμένοι οι μαθητές από την Ιταλία\n20.04.2019Λουκάς Παππάς: Ήρεμη δύναμη για την Κύμη…\n20.04.2019Έρχεται αύριο στο Αλιβέρι το φορητό ψηφιακό πλανητάριο με τον Εμπορικό Σύλλογο Αλιβερίου να μας ταξιδεύει από τη γη στο σύμπαν\n20.04.2019Βασίλης Καθαροσπόρης: Παράσταση νίκης και ηχηρό μήνυμα προς πάσα κατεύθυνση από τους Χαλκιδέους\n20.04.2019Με επιτυχία πραγματοποιήθηκε η ενημερωτική ομιλία με θέμα “Επίλυση Συγκρούσεων” στους μαθητές του Γυμνασίου Αλιβερίου\n20.04.2019Κατέθεσαν τις προτάσεις τους στο Υπουργείο Τουρισμού για την Τουριστική Ανάπτυξη της Ν. Εύβοιας


Η ερώτηση της ημέρας | Toluna\nΜοιράσου τη γνώμη σου και επιβραβεύσου όπως ο/η juliampou. Κάνε εγγραφή και ξεκίνα να κερδίζεις τώρα!\n23 μήνες πριν\nΠοιος λόγος σας αποθαρρύνει περισσότερο από το online shopping?\nΠροσωπικά προσπαθώ να ψωνίζω μόνο ηλεκτρονικά για να ελέγχω τις τιμές και να συγκρίνω όμως σε ορισμένες επιλογές δεν υπάρχει εγγυημένη πληρωμή οπότε με αγχώνουν κάποια site.\nΨωνίζω από γνωστό σούπερ μάρκετ ειδικά πράγματα πιο βαριά , από ένα φαρμακείο που έχει πολύ καλές τιμές και γενικά από καταστήματα που έχουν και φυσικό κατάστημα και είμαι σίγουρη δεν θα γίνει καμιά στραβή. Παρακολουθώντας πιο εντατικά μέσω e- mail αυτά τα καταστήματα έχω βρει προσφορές έως και 50 % ,οπότε όταν παίρνω κάτι συστηματικά το αγοράζω τότε . Ρούχα μόνον αν είμαι σίγουρη θα μου κάνει κάτι 100% και παπούτσια ποτέ γιατί πάντα θέλω να τα δοκιμάζω.\nΓράψε νέο σχόλιο\nπερισσότερο φοβάμαι μήπως δεν μου αρέσει ή δεν μου κάνει κάτι από κοντά ή μήπως δεν τα παραλάβω ποτέ. Ή γίνει κάτι με την κάρτα μου. Ψωνίζω αλλά όχι πολύ συχνά\nΟ κύριος λόγος, που δεν ψωνίζω πιο συχνά online, είναι γιατί τα ψώνια τα βλέπω σαν μια βόλτα! Ο δεύτερος λόγος είναι τα επιπλέον έξοδα για την αποστολή των προϊόντων. Είναι λογικό, φυσικά, να υπάρχουν, απλώς εφόσον μπορώ να τα αποφύγω ψωνίζοντας από φυσικά καταστήματα, επιλέγω αυτό. Επίσης, όσον αφορά συγκεκριμένα την αγορά ρούχων και παπουτσιών, προτιμώ τις αγορές από τα φυσικά καταστήματα, ώστε να μπορώ να δοκιμάσω αυτό που θέλω. Υπάρχει φυσικά η δυνατότητα επιστροφής από τα online καταστήματα, αλλά παίρνει πολύ περισσότερο χρόνο η όλη διαδικασία.


Ο πρώτος Προϋπολογισμός της κυβέρνησης της Κυριάκου Μητσοτάκη είναι διαφορετικός από τους προηγούμενους.\nΟ Προϋπολογισμός για το 2020 με βάση το προσχέδιο που συζητήθηκε στην αρμόδια Επιτροπή της Βουλής σηματοδοτεί μία μεγάλη αλλαγή: τη στροφή από την Ελλάδα της υπερφορολόγησης, της αποεπένδυσης, στην Ελλάδα της μείωσης των φόρων, της αύξησης της απασχόλησης και της ανάπτυξης. Ο νέος πλούτος θα έρθει από την Ελλάδα της παραγωγής και της πρωτοβουλίας. Αυτήν πρέπει να ενισχύσουμε και αυτό κάνουμε με συγκεκριμένα και μετρήσιμα μέτρα.\nΤο προσχέδιο του Προϋπολογισμού για το 2020 προβλέπει σημαντική αύξηση του ρυθμού ανάπτυξης από το 1,5% που παρατηρήθηκε το πρώτο εξάμηνο του 2019 στο 2,8% για το 2020, μείωση της ανεργίας (από το 17,4% στο 15,6%) αύξηση της ιδιωτικής κατανάλωσης (+1,8%) και των επενδύσεων (+13,4%). Συνολικά τα μέτρα αναθέρμανσης της Οικονομίας μαζί με τις νέες κοινωνικές πρωτοβουλίες φτάνουν τα 1,2 δις ευρώ και περιλαμβάνουν όλα όσα ανακοίνωσε ο πρωθυπουργός Κυριάκος Μητσοτάκης στη Διεθνή Έκθεση Θεσσαλονίκης.\nΕπίσης το πολιτικό πλαίσιο και το οικονομικό περιβάλλον στο οποίο καλείται η κυβέρνηση να εφαρμόσει τον Προϋπολογισμό έχει αλλάξει. Η Ελλάδα στην αυγή του 2020 δεν έχει καμία σχέση με την Ελλάδα των προηγούμενων ετών. Η πατρίδα μας έχει αφήσει οριστικά πίσω το παρελθόν του λαϊκισμού και της ατέρμονης σύγκρουσης, δεν γοητεύεται από μαθητευόμενους μάγους και δεν έχει αυταπάτες. Έχει μία κυβέρνηση που πιστεύει στο πρόγραμμα που εφαρμόζει, που χρησιμοποιεί την ίδια γλώσσα στο εσωτερικό και στο εξωτερικό και που δεν αντιμετωπίζει τις μεταρρυθμίσεις ως αναγκαίο κακό. Ξεμπλοκάρει τις μεγάλες επενδύσεις, απλουστεύει το αδειοδοτικό πλαίσιο, επενδύει στα στρατηγικά πλεονεκτήματα της χώρας όπως οι ΑΠΕ, οι νέες τεχνολογίες κλπ.\nΠαράλληλα όμως, η σημερινή κυβέρνηση δεν κλείνει τα μάτια στις προκλήσεις που έχει να αντιμετωπίσει τους επόμενους μήνες, όπως τα προβλήματα στην ευρύτερη γειτονιά μας, η διεθνής οικονομία που βαδίζει σε ύφεση, αλλά και η Ευρώπη που αδυνατεί να βρει τον βηματισμό της και προσπαθεί να ισορροπήσει πολλές φορές ανάμεσα σε δύο βάρκες. Στο εσωτερικό τα εμπόδια είναι επίσης πολλά: οι δυνάμεις της αδράνειας και του κρατισμού που δίνουν μάχες οπισθοφυλακών, τα μικρά και μεγάλα συμφέροντα που ξεβολεύονται από την μετάβαση στη νέα εποχή, η αντιπολίτευση που αδυνατεί να προσαρμοστεί στα νέα δεδομένα.\nΕπομένως έχουμε μπροστά μας ευκαιρίες, αλλά και κινδύνους. Είναι στο χέρι μας να εκφράσουμε την ανάγκη της κοινωνίας, να περάσουμε στη νέα εποχή με συγκεκριμένες πολιτικές, οικονομικές δράσεις με μετρήσιμα αποτελέσματα. Η πατρίδα μας πρέπει να αναπνεύσει και θα αναπνεύσει.\nΒλακείες~! Βλακείες, στην προσπάθεια να μας πασάρουν ένα ακόμα αφήγημα μέχρι να χρεοκοπήσει και αυτό και να μας πασάρουν μετά άλλο. Ποιός θα κάνει επένδυση εδω όταν οι φόροι είναι τρελοί. απο το 29 στο 25% απο το πρώτο ευρώ κέρδους θα μας κάνει να επενδύσουμε ή να κάνουμε δικιά μας δουλειά. Το ότι θα μας ελέγχουν ιδιώτες και μάλιστα με ασυλία (γιατί ασυλία αφου δεν θα είναι απατεώνες τι την χρειάζονται ή μήπως .......) Γιατί να επενδύσει όταν οι ασφαλιστικές εισφορές είναι στα ύψη, το ρεύμα το ίδιο και θα αυξηθεί κλπ κλπ κλπ Εκτός αν με την λέξη επενδύσεις εννοείται το ξεπούλημα των υπαρχουσών επιχειρήσεων , των σπιτιών μας , της περιουσίας μας κλπ κλπ και όχι νέα εργοστάσια. Και φυσικά αυτό εννοούνε.\nΑγαπητέ κύριε Στυλιο , επειδή είστε παλιός κοινοβουλευτικός , νομίζω ότι αυτά που γράφετε είναι αμπελοφιλοσοφιες με συνταγές χρεοκοπίας , αυτά ακριβώς λέγατε και εφαρμοσατε στο παρελθόν!!! Οι καιροί έχουν αλλάξει και οι κερδοσκόποι αυξήθηκαν και ανταγωνίζονται.\nΠροκήρυξη διαγωνισμού εν έτει 2019 με έξτρα μόρια για ...''τέκνα συναδέλφων''. Ούτε καν Σομαλία, αυτά είναι καταστάσεις Υπόσομαλίας, στην Σομαλία επικρατεί λιγότερος κατσαπλιαδισμός .\nΥποχωρεί ο κρατισμός; ; ; ;\nΗ ΔΕΗ χρεωκοπεί και τι κάνει η κυβέρνηση ; Πούλησε την ΔΕΗ; Απολύει αργόμισθους ; Μειώνει μήπως τις μισθάρες ; Όοοοχι, αυξάνει την τιμή της KWh ! Δηλαδή αν θριάμβευε ο κρατισμός , τι παραπάνω θα έκανε ; Θα μας έπαιρναν οι ΔΕΗτζήδες τις κόρες με ius primae noctis;\nΜιλάμε για το ίδιο μέρος;\nΜιλάτε για την χώρα με 30% Αφρικανούς και Πακιστανούς κατοίκους ; Για την χώρα με ΚΚΕ στην βουλή, εν έτει 2019; Για την χώρα όπου μπαίνουν κάθε μέρα 600-900 αγνώστων στοιχείων; Για την χώρα όπου οι μολότωφ είναι ατιμώρητες αλλά ποινικοποιείται η ελευθερία του λόγου, ενώ οι φονιάδες βγαίνουν έξω στην διετία; Για την χώρα που έχει 80% φορολογία στην εργασία; Ή μήπως υπάρχει και κάποια άλλη Ελλάδα, κάπου αλλού;


Αποθήκη-Γκαράζ χρήση - ΓΟΚ - Κτιριοδομικός - Michanikos.gr\nBy nikoskourtis, Φεβρουάριος 14 , 2008 in ΓΟΚ - Κτιριοδομικός\nΔημοσιεύτηκε Φεβρουάριος 14 , 2008\nΚαπου διαβασα οτι σε υπογειο που στην αδεια ειναι χαρακτηρισμενο ως γκαραζ ή ως αποθηκη μπορεις να βαλεις τουαλετα. Επιπλεον ελεγε οτι μπορεις να βαλεις και επιπλα μεσα, η πολεοδομια δεν παρεμβαινει σε κινητα μερη αλλα μονο στα σταθερα που ανοικουν στο οικημα. Δηλαδη οτι αν ο ιδιοκτητης μενει σε διαμερισμα στον 1ο και ταυτοχρονα χρισιμοποιει το γκαραζ ως σπιτι για τον εαυτο του δεν μπορει κανενας να του πει οτι εκανε αλλαγη χρησης επειδη εχει μεσα επιπλα και αλλα κινητα αντικειμενα. ισχυει κατι τετοιο;\nΑν μετατρεψουμε την αποθηκη (στο υπογειο) σε διαμερισμα και βαλουμε μεσα τουαλετα, κρεββατι, τραπεζι, νεροχυτη, υπολογιστη, τηλεοραση κτλ χωρις να αλλαξουμε τοιχους, παραθυρα, πορτες κτλ και μεινω εγω μεσα (η οικογενεια μου απο πανω στον οροφο) μπορει να επεμβει η πολεοδομια σε περιπτωση καταγγελιας ή εχω δικαιωμα στην αποθηκη μου να βαλω οτι θελω μεσα;\nΗ πολεοδομια κρινει αν εχει γινει αλλαγη χρησης με αποδεικτικα στοιχεια ή υποκειμενικα (με το ματι). Δε σκοπευω να το νοικιασω για διαμερισμα, ουτε να ανοιξω μαγαζι, απλα να εχω ενα προσθετο διαμερισμα για τον εαυτο μου.\nΥ.Γ. Και βεβαια εχω προβληματιστει πολυ γιατι οντως εχει μια βαση αυτο που διαβασα. Μεχρι σημερα στην αποθηκη αυτη εχω ολα μου τα βιβλια (σχολικα, πανεπιστημιακα, εγκυκλοπεδιες κτλ) σε 2 μεγαλες βιβλιοθηκες, εχω μεσα 2 κρεββατια και στρωματα (στιβαγμενα), εναν υπολογιστη σε ενα γραφειο, διαφορα ρουχα που δε τα φοραμε πλεον και οτι αλλο περισσευει απο το σπιτι. Οπως ειναι τωρα τοποθετημενα φαινονται για αποθηκη. Αν τα τακτοποιησω θα κριθει ως διαμερισμα; Ποσο τακτοποιημενα πρεπει να ειναι για να θεωρειται οικια και ποσο ατακτα στιβαγμενα σε γωνιες ωστε να θεωρειται αποθηκη; (Δυσκολη ερωτηση).\nΔημοσιεύτηκε Φεβρουάριος 15 , 2008\nΓια να ερθει η πολεοδομια, θα πρεπει πρωτα να γινει απο καποιον (επωνυμα) καταγγελια...\nΑν και καλοθελητες παντα υπαρχουν...\nΕλπιζω να τα εχεις καλα με τους γειτονες!!!!\nΑπο την αλλη, κατα τη γνωμη μου δεν εχεις προβλημα αν ειναι για προσωπικη χρηση. Προβλημα υπαρχει μονο αν το θελεις για ενοικιαση(100% παρανομια...).\nΟλοι οι γειτονες εχουν τριοροφα που τα εχουν ξεχωσει (3 μετρα πανω απο το εδαφος αντι για 1,5 που πρεπει) και μαλιστα οι μισοι τα εχουν κανει επαγγελματικους χωρους, τα εχουν νοικιασει για σπιτια κτλ. Μια φορα ομως αλληλοκαρφωθηκαν ολοι μεταξυ τους και αρχισαν να χωνουν τον κατω οροφο και να γκρεμιζουν τοιχους. Μετα τα ξεχωσαν παλι. Αρα η περιοχη ειναι επιφοβη ετσι κι αλλιως.\nΑπλα αν ξερει καποιος πως μπορω να μαθω η πολεοδομια πως κρινει μια αποθηκη αν ειναι αποθηκη. Υπαρχει καποιο νομοθετικο πλαισιο; Πως μπορω να το βρω;\nΕπισκέπτης 1 31\nΚαπου διαβασα οτι σε υπογειο που στην αδεια ειναι χαρακτηρισμενο ως γκαραζ ή ως αποθηκη μπορεις να βαλεις τουαλετα...\nΑυτό πού το διάβασες γιατί απ' όσο θυμάμαι σε υπόγειο χώρο που δεν μετρά στη δόμηση δεν μπορείς να έχεις WC ή κουζίνα.\nΣε ενα forum σχετικο το διαβασα. Γι' αυτο ρωταω γιατι δεν ξερω.\nΨαχνω το Γ.Ο.Κ και δεν αναφερει πουθενα τις προϋποθεσεις που πρεπει να πληρουν οι αποθηκες και τα γκαραζ. π.χ. Μπορω να βγαλω αδεια ωστε να χωρισω την αποθηκη σε 2 μερη με μεσοτοιχια; Εστω οτι θελω τη μιση για το ενα διαμερισμα και την αλλη μιση για το αλλο. Που θα βρω ρε παιδια πως πρεπει να ειναι ολα αυτα ωστε να γινει δεκτη η αναθεωρηση της αδειας;\nΟ Γ.Ο.Κ δε λεει π.χ. οτι στη αποθηκη απαγορευεται να βαλεις μια μικρη τουαλετα, ουτε λεει οτι απαγορευεται να βαλεις κεντρικη θερμανση, μονο γενικοτητες λεει για τους βοηθητικους χωρους. Αν ο μηχανικος μου καταθεσει αλλαγη της αδειας με χωρισμενη αποθηκη και ενα μικρο μπανιο στην αποθηκη θα του την κοψουν στην πολεοδομια; Σε ποιο νόμο θα βασιστουν;\nΣου τα παραθέτω όπως τα βλέπω γραμμένα: ΚΩΔΙΚΟΠΟΙΗΣΗ ΓΟΚ\n"θ) Η κατασκευή βοηθητικού χώρου υγιεινής στο υπόγειο για εξυπηρέτηση συμπληρωματικών λειτουργιών της οικοδομής και του οικοπέδου εν γένει, είναι δυνατή χωρίς ο χώρος αυτός να προσμετρηθεί στο σ.δ. του οικοπέδου.\nΟμως όταν κατασκευάζονται χώροι υγιεινής στο υπόγειο κατοικίας και αποτελούν αναπόσπαστα τμήματα της κατοικίας η λειτουργία της οποίας είναι αδύνατη χωρίς αυτούς η επιφάνεια των χώρων αυτών καθώς και η επιφάνεια του διαδρόμου προσπέλασης προς αυτούς προσμετράται στο σ.δ."\nΔηλαδή αν κατασκευάσουμε WC στο υπόγειο τότε δε θα μετρήσει όλο το υπόγειο στη δόμηση παρά μόνο το εμβαδόν του WC και του διαδρόμου που οδηγεί σ' αυτό.\nΓια κουζίνα δεν λέει τίποτα.\nΕιναι ξεκαθαρο φιλαρακο και σε ευχαριστω πολυ. Αναποσπαστο τμημα της κατοικιας η λειτουργια της οποιας ειναι αδυνατη χωρις αυτο το WC δεν ειναι στην περιπτωση μου, διοτι τα αποπανω διαμερισματα εχουν 2 μπανια το καθενα.\nΑν μπορεις πες μου που σε ποια κωδικοποιηση και ποιο αρθρο ειναι, γιατι προφανως δε τα ειδα. Ευχαριστω και παλι.\nΚωδικοποίηση ΓΟΚ Αρθρο 7 Παρ.1Ββ θ). 'Ετσι λέγεται η έκδοση απο το ΤΕΕ. Εαν τυχόν υπάρχει τίποτα καινούριο που δεν γνωρίζω πιθανό. Γιαυτό να ψάξτε μήπως υπάρχει καμια τροποποίηση ή αναθεώρηση!\nΔημοσιεύτηκε Φεβρουάριος 16 , 2008\nΕχω κατεβασει ΓΟΚ μεχρι το 2000 και δε λεει πουθενα στο αρθρο 7 αυτο που μου εγραψες.\nΜηπως ξερεις που μπορω να βρω την πιο προσφατη ενημερωμενη εκδοση του ΓΟΚ; Ακομα και στο site του υπουργειου ειναι 10ετιας και βαλε.


ΚΑΛΑΜΠΑΚΙ: Δεύτερος ο Μαγκριωτέλης Ιωάννης από το Καλαμπάκι σε αγώνες δρόμου στην Ιταλία!\n-Eίχε σταθερό ρυθμό γύρω στα 3:10 ανά χιλιάρι. Επικράτησε βροχερός καιρός με ζέστη. Μπροστά του, νικητής σε 31:23 τερμάτισε ο γνωστός Μαροκινός Hicham Midar. Τρίτος ήταν ο Roberto Bernardi από την Πίζα σε 33:10.\n-Έτσι ο Ελληνας δρομέας κέρδισε δύο θέσεις στην γενική κατάταξη του “Criterium Toscano” με ολοκληρωμένους τους 10 αγώνες. Από δέκατος βρέθηκε στην 8η θέση με σύνολο 464 βαθμούς. Με 5 αγώνες να απομένουν έχει γίνει απειλητικός και για τον πρωτοπόρο, τον Dario Anaclerio (572 β), που τερμάτισε 7ος σε 33:52.\n-Το “Criterium Toscano” είναι ένας ετήσιος θεσμός. Πρόκειται για μία σειρά από 15 αγώνες σε δημόσιο δρόμο στην περιφέρεια της Τοσκάνης. Η νίκη σε κάθε αγώνα δίνει 70 βαθμούς, ο 2ος παίρνει 67, ο 3ος 65, κ.ο.κ. Από το σύνολο των αποτελεσμάτων αναδεικνύεται ο καλύτερος δρομέας. Ο Γιάννης έχει αγωνιστεί στους 8 από τους 10 αγώνες. Εχει πετύχει δύο νίκες. Σκοπεύει να συμμετάσχει σε άλλους τέσσερις.\n-Στον αγώνα της Castellina στις γυναίκες οι τρεις πρώτες ήταν - 1.Cristina Neri (G.S. Lammari) 37:35, 2. Laura Pardini (Livorno Team R.) 38:20, 3. Chiara Giangrandi (G.P. Alpi Apuane) 38:44.\nH δεκάδα των ανδρών:\n1. Hicham Midar Gs Il Fiorino 31.23\n2. Makgriotelis Ioannis La Galla 32.09\n3. Bernardi Roberto La Galla 33.10\n4. Bardarè Mariano Team Cellfood 33.10\n5. Capretti Andrea Gs Il Fiorino 33.41\n6. Lorenzetti Maurizio La Galla 33.52\n7. Anaclerio Dario Livorno TR 33.52\n8. Salotti Fabio M Lammari 33.52\n9. Ria Roberto Livorno TR 34.21\n10. Caruso Gianfranco Gp Parco Alpi Apuane 34.33


Μαγειρεύοντας αρνί στις κουζίνες της Μεσογείου | Έθνος\nFOOD & DRINK 19.04.2020 10:00\nΣε πολλές περιοχές της Μεσογείου, και όχι μόνο στην Ελλάδα, η λέξη κρέας είναι συνώνυμη με το αρνί.\nΚλασικοί συνδυασμοί σε όλη τη Μεσόγειο είναι το αρνί με μελιτζάνες, με λαχανικά, με ντομάτα και σκόρδο, με κυδώνι και μέλι, με φασολάκια, με ξερά φρούτα και κουσκούς. Για τους πιο πρωτότυπους θα διαβάσετε παρακάτω.\nΛίβανος και Συρία: Αρνάκι μαγειρεμένο με γιαούρτι και δυόσμο, από τους πιο απλούς και νόστιμους τρόπους για να απολαύσει κανείς το αρνίσιο κρέας. Τρυφερό κρέας βρασμένο με κρεμμύδι, αλάτι και πιπέρι. Τόσο απλό. Στη συνέχεια όμως ανακατεύουν το ζουμί της κατσαρόλας με γιαούρτι και αυγά, το ξαναβάζουν στη φωτιά για να πήξει η σάλτσα και ρίχνουν μέσα το κρέας ξεψαχνισμένο, αρκετό φρέσκο δυόσμο και σοταρισμένο σκόρδο. Τα αρνίσια νεφράκια είναι η απόλυτη λιχουδιά στις γύρω χώρες. Εδώ περνάνε σε άλλη διάσταση με τον τρόπο που μαγειρεύονται. Τα μαρινάρουν πρώτα σε νερό και λεμόνι για αρκετή ώρα και στη συνέχεια τα τηγανίζουν σε βούτυρο με κρεμμύδι και σκόρδο. Μετά τα σβήνουν με πετιμέζι ροδιού, τα πασπαλίζουν με σπόρια ροδιού και τα σερβίρουν με κρεμμυδοσαλάτα.\nΚαταλονία: Με επιρροές από Αλγερία και Σαρδηνία είναι τα παϊδάκια σοταρισμένα με σκόρδο σε λίγο λάδι και μαγειρεμένα με ελιές, μαντζουράνα και λεμόνι. Στα βόρεια της Αφρικής βέβαια μαγειρεύουν το αρνί με λεμόνι τουρσί, που προσδίδει πιο βαθιά και πολύπλοκη γεύση στο φαγητό. Το βραβείο όμως απλότητας και νοστιμιάς διεκδικεί το αρνάκι με 10 κεφάλια για ένα κομμάτι κρέατος γύρω στα 2 κιλά. Το μαγειρεύουν με ελαιόλαδο και κόκκινο κρασί για αρκετές ώρες μέχρι το κρέας να λιώσει. Το σκόρδο δίνει πολύ έντονη γεύση και άρωμα στο φαγητό και είναι για γερά στομάχια.\nΠροβηγκία: Αρνάκι με πορτοκάλι, ένας πρωτότυπος συνδυασμός που φτιάχνουν στη Γαλλική Ριβιέρα. Μαγειρεύουν το αρνί με διάφορα λαχανικά (κατά προτίμηση ρίζες: πατάτες, καρότα, ρέβες κ.λπ.) μέχρι το κρέας να ξεκολλάει από το κόκαλο και σχεδόν να λιώνει. Κάνουν ξεχωριστά μια καραμέλα με ζάχαρη, χυμό πορτοκαλιού και ξίδι και τη ρίχνουν στο φαγητό μαζί με ψίχα πορτοκαλιών και το ψήνουν για λίγη ώρα σε πολύ δυνατό φούρνο μέχρι να καραμελώσει εξωτερικά. Αυτό το γλυκοξινόπικρο ταιριάζει ιδανικά με τη γεύση του αρνιού. Τον χειμώνα πάλι συνηθίζουν την αρνίσια σπάλα γεμιστή με ξερά σύκα, λεμόνι και μυρωδικά, ψημένη μέσα σε λαδόκολα.\nΤυνησία: Το ξεχωριστό πιάτο εδώ είναι τα κεφτεδάκια αρνιού, αέρινα, τραγανά εξωτερικά και ζουμερά στο εσωτερικό τους. Ο κιμάς ζυμώνεται με τα κλασικά, συν ένα μείγμα μπαχαρικών με κανέλα και τριαντάφυλλα. Σε κάποιες περιοχές τόσο της Τυνησίας αλλά και της Αλγερίας τα κεφτεδάκια αυτά τα σερβίρουν με κουσκούς λαχανικών και με μπόλικες φρεσκοτηγανισμένες πράσινες πιπεριές.\nΜαρόκο: Τα ταζίν είναι τα κλασικότερα πιάτα της μαροκινής κουζίνας. Ταζίν είναι το ειδικό πήλινο σκεύος με το κωνικό καπάκι που κάνει όλη τη δουλειά, μοιάζει με τη γάστρα και όλη η φιλοσοφία είναι να σιγομαγειρευτεί το φαγητό με τα ζουμιά του. Μάλιστα, το σερβίρουν στο τραπέζι σκεπασμένο όπως βγαίνει από τον φούρνο και, ανοίγοντας το καπάκι του, κινούν κυκλικά για να φτάσουν ο ατμός, οι μυρωδιές και κατ’ επέκταση η γεύση του φαγητού σε όλους τους συνδαιτυμόνες. Μια σούπα με αρνί και ρεβίθια είναι το ξεχωριστό πιάτο αυτής της περιοχής. Συνήθως τη σερβίρουν τα βράδια του Ραμαζανιού, έπειτα από μια μέρα εξαντλητικής νηστείας, και μαγειρεύεται σε δύο στάδια. Το αρνάκι με μπαχαρικά και ρεβίθια σερβιρισμένο με χουρμάδες και μέλι και μαζί μία σούπα από τον ζωμό του με κόλιαντρο.


Ταξιδεύοντας στην Ελλάδα σίγουρα θα βρεθεί στο δρόμο σου είτε θάλασσα, είτε ένα ποτάμι είτε μια λίμνη. Ή και όλα μαζί και τότε το ταξίδι σου θα γίνει απείρως πιο συναρπαστικό. Ένα συχνό φαινόμενο που συναντούμε όταν επισκεπτόμαστε μια λίμνη είναι να μαθαίνουμε τις διάφορες ιστορίες και τους μύθους που την συνοδεύουν. Συνήθως η καθεμιά έχει κάτι να σου διηγηθεί. Όχι η ίδια φυσικά αλλά οι ντόπιοι κάτοικοι στην περιοχή που βρίσκεται. Αυτό συμβαίνει και με μια ελληνική λίμνη η οποία είναι πανέμορφη και ιδιαίτερα γνωστή στην περιοχή που βρίσκεται, δηλαδή στην Κρήτη. Ο λόγος για τη λίμνη Βουλισμένη. Στην πραγματικότητα πρόκειται για μια λιμνοθάλασσα που βρίσκεται στο κέντρο της πόλης του Αγίου Νικολάου στο Λασίθι.\nΗ Λίμνη Βουλισμένη είναι γνωστή στους ντόπιους κυρίως ως Λίμνη. Σκέτο. Ξέρουν οι Λασιθιώτες ότι όταν λες λίμνη εννοείς τη Βουλισμένη. Έχοντας διάμετρο 137 μέτρα και βάθος 64 μέτρα δεν έχει μια πολύ μεγάλη έκταση αλλά έχει κερδίσει τις καρδιές ντόπιων και επισκεπτών. Παλιότερα η Βουλισμένη δεν συνδεόταν με την θάλασσα, αλλά το νερό της ήταν γλυκό και λόγω της στασιμότητάς του ήταν βούρκος.\nΥπάρχουν πολλοί μύθοι με τους οποίους έχει συνδεθεί η λίμνη Βουλισμένη. Ο πιο γνωστός αστικός μύθος είναι ότι πρόκειται για μια λίμνη που δεν έχει πυθμένα. Και αυτό επιβεβαιώθηκε και επιστημονικά όταν το 1853 ένας Άγγλος ναύαρχος τη βυθομέτρησε. Βρήκε λοιπόν ότι στο κέντρο της η λίμνη έχει βάθος 64 μέτρα. Προφανώς αυτή η πληροφορία δεν ίσχυε αλλά δεν ξέρουμε και πώς προέκυψε σαν πληροφορία. Το πιο πιθανό είναι ότι αυτή η άποψη αυτή βασίστηκε στο δυσανάλογα μεγάλο της βάθος σε σχέση με την επιφάνειά της. Ή επίσης και σε διαταραχές στην επιφάνεια ή και την στάθμη του νερού που παρατήρησαν οι κάτοικοι κατά τη διάρκεια του σεισμού της Σαντορίνης το 1956. Ένας άλλος μύθος με τον οποίο συνδέθηκε η λίμνη είναι ότι εκεί λουζόταν η θεά Αθηνά.\nΟι διακοπές στην Κρήτη είναι αυτό που λέμε η απόδραση που τα έχει όλα. Βουνό, θάλασσα, περιπέτεια, καλό φαγητό και μοναδική φιλοξενία. Θα μπορούσαμε να γράφουμε σελίδες ολόκληρες για το τι θα δεις και τι θα κάνεις όταν πας διακοπές στην Κρήτη αλλά σήμερα θα ξεχωρίσουμε μερικά από αυτά. Πέρα από τη Βουλισμένη, στην Κρήτη πρέπει να ψάξεις την παραλία Άργιλο, την άγνωστη γωνιά της Ελλάδας με το απόλυτο μυστικό ομορφιάς. Όπως επίσης και τα Κριτσά, το χωριό της Κρήτης που ήταν ξεχωριστό το Μεσαίωνα και όχι άδικα.\nΤέλος, αν είσαι λάτρης του παλιού ελληνικού κινηματογράφου, θα δεις πώς είναι σήμερα το σημείο που τσακώνονταν Φουρτουνάκηδες και Βροντάκηδες στη Νεράιδα και το Παλικάρι.\nΜη βιαστείς να γυρίσεις, η Κρήτη είναι γεμάτη μοναδικές εμπειρίες για σένα…\nTags: ΛΑΣΙΘΙλίμνες Κρήτη\nαπό Exploring Greece TV 17/06/2021\nαπό Exploring Greece TV 16/06/2021\nΤο ναυάγιο της Ελλάδας που παρόμοιό του υπάρχει μόνο ένα στον κόσμο\nαπό Exploring Greece TV 15/06/2021


EL - Τουρκικό εμβόλιο για τον κορονοϊό έρχεται στην αγορά\nΤουρκικό εμβόλιο για τον κορονοϊό έρχεται στην αγορά\nΤο τουρκικό εμβόλιο κατά του κορονοϊού, Turkovac, υπέβαλε σήμερα στις αρμόδιες αρχές αίτημα για επείγουσα έγκριση. Την είδηση έκανε γνωστή ο υπουργός υγείας της Τουρκίας, Φαχρετίν Κοτζά.\nΤο Turkovac, το τουρκικό εμβόλιο κατά του κορονοϊού υπέβαλλε σήμερα αίτημα στην Υπηρεσία Φαρμάκων και Ιατρικών Μηχανημάτων (TITCK) της χώρας για επείγουσα έγκριση. Την είδηση έκανε γνωστή ο υπουργός Υγείας Φαχρετίν Κοτζά, προσθέτοντας πως ελπίζει ότι το τουρκικό εμβόλιο θα είναι διαθέσιμο για χρήση μέχρι το τέλος του χρόνου.\nΗ Τουρκία, όπως αναφέρεται, έχει χορηγήσει σχεδόν 120 εκατ. δόσεις εμβολίων, χρησιμοποιώντας τα εμβόλια που αναπτύχθηκαν από την κινεζική Sinovac και τις Pfizer/BioNTech. Έχει επίσης αρχίσει να χορηγεί ενισχυτικές δόσεις.\n(ieidiseis. gr / photo: unsplash)\nPrevΠροηγούμενο ΆρθροΈκτακτο δελτίο από την ΕΜΥ – Έρχονται θυελλώδεις νοτιάδες και ισχυρές καταιγίδες\nΕπόμενο ΆρθροΛάρισα: Ξυλοδαρμός 16χρονου στο προαύλιο του σχολείου του – Συνελήφθη ένας 17χρονοςNext


Husqvarna 901 Adventure: Όπως προστάζει η εποχή μας\nΠρώτη καταχώρηση: Δευτέρα, 4 Νοεμβρίου 2019, 14:00\nΚάτι καλό και «περιπετειώδες» ετοιμάζει η Husqvarna, κάτι που το είδαμε να κυκλοφορεί -όχι και τόσο ινκόγκνιτο- κάπου στην Ισπανία και το οποίο αναμένεται να βγει στην παραγωγή το 2021.\nΧωρίς καμουφλάζ και ιδιαίτερες προφυλάξεις, το νέο μοντέλο της αυστριακής φίρμας δοκιμάζεται σε πραγματικές συνθήκες και μέσα από το video και τις φωτογραφίες που κυκλοφόρησαν στο διαδίκτυο διακρίνουμε μια μοτοσυκλέτα On/Off Adventure. O κινητήρας δεν είναι άλλος από τον δικύλινδρο εν σειρά LC8c της ΚΤΜ, αυτόν δηλαδή που χρησιμοποιούν τα «πορτοκαλί» 790 Duke και Adventure. Μόνο που δεν είμαστε σίγουροι για τον κυβισμό του, ο οποίος σύμφωνα με έντονες φημολογίες θα αποκτήσει 100cc παραπάνω φτάνοντας τα 890 συνολικά.\nΚαι όσον αφορά στην ονομασία του, μάλλον αυτή θα εμπεριέχει τον αριθμό 901, σε μια συνέχεια των υπαρχόντων Svartpilen 401/701. Στις φωτό μπορείτε να δείτε το νέο Husqy με ή χωρίς φέρινγκ και από τα συστατικά του να συμφωνήσετε μαζί μας πως αφορά σε μια modern classic (προσέξτε τον στρογγυλό προβολέα) μοτοσυκλέτα, που αποτίνει φόρο τιμής στο χωμάτινο παρελθόν της πρώην σουηδικής εταιρείας. Μια μοτοσυκλέτα που θα ακολουθήσει μια νέα τάση στον δρόμο που χάραξε η Moto Guzzi με το V85 TT και την οποία αναμένεται να ασπαστεί και η Ducati (δείτε εδώ).\nΑύριο ξεκινάει η έκθεση του Μιλάνου και εκεί η Husqvarna θα μας δείξει τη μοτοσυκλέτα σε πειραματική μορφή σαν μοντέλο concept. Οπότε, μέσα από συζητήσεις με τους ανθρώπους της θα μάθουμε περισσότερα για το πότε ακριβώς θα την παρουσιάσουν στην τελική της μορφή, τι κινητήρα θα έχει, τι εξοπλισμό κ.λπ. Μείνετε συντονισμένοι, θα σας ενημερώσουμε σύντομα.\nΤελευταία ενημέρωση: Δευτέρα, 4 Νοεμβρίου 2019, 14:43